Koliko je slatka čokolada na Balkanu?\nOdavno postoji sumnja da li na tržiše Srbije stižu proizvodi istog kvaliteta kao na Zapadu\nPremijeri zemalja Višegradske grupe uputili su iz Varšave zahtev Evropskoj uniji da zaustavi „dvostruke standarde“ kada je u pitanju hrana. Oni naime traže da se zaustavi praksa multinacionalnih kompanija da na tržištima postokomunističke Evrope prodaju proizvode nejednakog kvaliteta i siromašnije po sastavu od onih na Zapadu.\nOtuda je u Srbiji postavljeno pitanje kakvi onda proizvodi stižu na domaće tržište ako se na slabiji kvalitet žale potrošači iz istočnih zemalja Evropske unije?\nOdavno postoji sumnja da li na tržiše Srbije stižu proizvodi istog kvaliteta kao na Zapadu.\n„Imam dosta prijatelja koji putuju po inostranstvu i kao dobri prijatelji se vraćaju sa kesama punim hrane, pa imam priliku da probam, recimo, čokolade istog brenda iz Srbije i drugih zemalja, kao što su Nemačka i Češka“, priča nam Novosađanka, Lea Kotlica.\n„I može da se nasluti u samom ukusu razlika u proizvodima, a onda dalje možemo da zaključimo da je ono što stiže u Srbiju manjeg kvaliteta“, ocenjuje naša sagovornica.\nBrend isti, ukus različit\nPitanje razlike u kvalitetu proizvoda multinacionalnih kompanija u različitim zemljama postavljeno je zapravo unutar same Evropske unije, tačnije u njenim istočnim članicama.\nMađarska se pridružila Slovačkoj u pozivu EU da zaustavi praksu multinacionalnih kompanija da prodaju nejednak kvalitet pod istim brendom a mađarski premijer Viktor Orban je sa samita Višegradske grupe (Mađarska, Slovačka, Češka i Poljska) u četvrtak poručio da će Višegradska četvorka tražiti regulaciju koja će onemogućiti primenu dvostrukih aršina.\n„Po nama na evropskom tržištu su prisutni dvostruki standardi. O ovom problemu smo već ranije govorili, ali Evropska komisija nije rešila ovaj problem i zbog toga su građani Centralne Evrope postali drugorazredni građani iz ugla kvaliteta hrane. Naši građani moraju znati kakav je kvalitet hrane u radnjama, a za to pravne garancije mora da razvije Evropska komisija“, poručio je Orban nakon sastanka.\nPrethodno su nadležne inspekcije u Mađarskoj i Slovačkoj, kako su prenele svetske agencije, utvrdile da su neki prehrambeni proizvodi koji se prodaju u identičnom pakovanju u susednoj Austriji i Nemačkoj znatno boljeg kvaliteta.\nNa evropskom tržištu prisutni su dvostruki standardi: Viktor Orban\nTako je, na primer, prema istraživanju kvaliteta 24 proizvoda koje je sprovela Uprava za kontrolu kvaliteta prehrambenih proizvoda Mađarske utvrđeno da postoje razlike u sastojcima, između ostalog, u Coca-Coli, te Knorr gombocama od mesa i sosu "karbonara", dok je na primer kod Nutelle, Manner napolitanki i Nesquik instant kakaa u prahu utvđena razlika i u ukusu i u izgledu.\nIstovremeno, kod pet proizvoda je utvrđeno da razlike nema. Budimpešta je takođe najavila šire istraživanje 100 identično brendiranih proizvoda (sastojci i kvalitet) u mađarskim i stranim prodavnicama.\nU ovu priču uključila se još jedna članica Evropske unije, susedna Hrvatska gde je u toku labaratorijsko prikupljanje uzoraka za analizu određenih proizvoda. Rezultati se očekuju do leta, kaže nam Biljana Borzan, hrvatska predstavnica u Evropskom parlamentu.\n„U Hrvatskoj mi se mnogi građani javljaju, bilo putem društvenih mreža bilo u direktnoj komunikaciji, govore mi da su osetili različit kvalitet proizvoda koji kupe u Hrvatskoj i koji kupe u zapadnoevropskim zemljama ili koji kupuju u Hrvatskoj ali u trgovinama koje plasiraju robu namenjenu za zapadno tržište“, rekla nam je Borzan navodeći da je zbog toga u saradnji sa Agencijom za hranu pokrenula istraživanje.\n„Gde smo odredili da građani kažu kojih 27 proizvoda da se analizira. To su uglavnom prehrambeni proizvodi, ali ima i nekih proizvoda široke potrošnje, tipa deterdžent, omekšivač, pasta za zube i slično“, objašanjava Borzan navodeći da se ne usuđuje u ovom trenutku da govori o situaciji na hrvatskom tržištu dok ne stignu razultati analiza.\nNa sajtu Nacionalne organizacije potrošača Srbije (NOPS) navodi se da se udruženju često obraćaju građani sa pritužbama na kvalitet iste robne marke u Srbiji i u Evropi, kao i na to da postoji velika razlika u kvalitetu kozmetike, tehnike, hrane, obuće... Takođe se navodi „tako na primer, začini sadrže više soli nego povrća, kremovi imaju manje lešnika, a u proizvode od meda stavlja se kukuruzni sirup“.\nNavike potrošača na lokalnom tržištu su često objašnjenje multinacionalnih kompanija za razliku u kvalitetu istih proizvoda\nOno na šta se multinacionalne kompanije pozivaju kada objašnjavaju razliku u istim proizvodima koji se plasiraju u različitim zemljama su navike potrošača na lokalnom tržištu, kaže predsednik Nacionalne organizacije potrošača Srbije Goran Papović.\n„Ako želite da zloupotrebite nešto onda kažete navike potrošača. I navike potrošača u Srbiji su da iskuvavaju veš na 90 stepeni i nama ne treba neki kvalitetniji proizvod koji može da otkloni fleke i na 30 stepeni. Onda naša voda je tvrđa, njihova je malo mekša“, kaže Papović.\n„Krema koju kupim napolju nije ista kao ovde, čokolada koju sam pojeo nije ista kao ovde. Pa kad pogledate deklaraciju na nekim proizvodima biva vam potpuno jasno. Imate na nemačkom, imate na engleskom, imate na srpskom. I kad pročitate na srpskom onda vam nije dobro od toga šta čitate“, navodi dalje Papović.\nKvalitet hrane se ne dovodi u pitanje, pre svega tu se radi o različitim preferencama potrošača i navikama, rečeno je za RSE u kompaniji Nestle.\n„Kvalitet Nestlé proizvoda je uvek na visokom nivou i njihov kvalitet se ne menja, ali na svakom od tržišta u ponudi Nestlé ima različite ukuse i portfolio proizvoda. Bez obzira na zemlju proizvodnje, fabrike kompanije Nestlé primenjuju stroge standarde u proizvodnji i kontroli kvaliteta, a projektovane su tako da obezbede proizvodnju najvišeg kvaliteta i standarda bezbednosti hrane i pića“, navodi Nestle.\n„Od 436 fabrika koje Nestlé ima širom sveta, 152 se nalaze u Evropi, a jedna u regionu Adriatika – fabrika u Surčinu u Srbiji. Zemlje proizvodnje Nestlé proizvoda razlikuju se po robnim markama i proizvodima. Na primer recepture za NESCAFÉ Dolce Gusto kapsule iste su za čitavu Evropu, proizvode se u Ujedinjenom Kraljevstvu, Nemačkoj i Španiji, u zavisnosti od individualnih proizvoda odnosno različitih varijanti ukusa.\nKIT KAT čokoladice proizvode se u istoj fabrici u Nemačkoj i po istoj recepturi kao i za tržišta Nemačke, Francuske, Italije, Portugala, Grčke i brojne druge. THOMY majonez u teglama i kesicama, sa švajcarskim receptom, proizvodi se u našoj fabrici u Surčinu i po istoj recepturi koja se se proizvodi u Švajcarskoj iz koje uvozimo majonez u tubi“, odgovor je kompanije Nestle na naš upit da li su njihovi proizvodi istog brenda, u svim zemljama u kojima se prodaju, i istog kvaliteta i sastava.\nIz ove kompanije takođe objašnjavaju da kada odlučuju o receptu proizvoda koje uvode na jedno tržište, testiraju preference potrošača u odnosu na različite recepte navodeći da na primer danas ima preko 50 različitih recepata za NESCAFÉ Classic širom sveta.\nI dok se građani žale na razliku u kvalitetu ona se ne može dokazati bez laboratorijskih analiza, a njihova izrada pak puno košta. Upravo iz tog razloga u Asocijaciji potrošača Srbije (APOS) nisu bili u prilici da rade uporedna istraživanja i analize što ne znači da ne dobijaju primedbe potrošača, kaže Helena Miličević, izvršna direktorka APOS-a.\n„Potrošači koji nam se javljaju imaju primedbe da neke vrste namirnica nisu iste u Srbiji i u zemljama Evropske unije, ali i tu moramo biti jako oprezni jer bez precizno rađene analize ne možemo ništa tvrditi. U EU postoji određena sloboda prilagođavanja različitim tržištima. Dakle, tu je izvor problema. Ukoliko mi želimo, a i pojedine članice EU, da naši potrošači dobiju robu istog kvaliteta onda se pravila, standardi i procedure moraju menjati“, kaže Miličević.\nRazlika u kvalitetu se ne može dokazati bez laboratorijskih analiza, a njihova izrada pak puno košta\nEvropska parlamentarka Biljana Borzan objašnjava da je u EU vrlo striktno zakonski regulisano sve što se tiče bezbednosti proizvoda, prvenstveno hrane, a da kvalitet apsolutno nije.\n„U ovom trenutku proizvođač može imati samo dobru volju da plasira jednako kvalitetan proizvod na sva tržišta, što neki i rade, ima zaista svetlih primera. Međutim, za one koji to ne rade nema nikakvog zakona koji bi ih u ovom trenutku sprečio ili kaznio. Navešću primer da fabrika u Danskoj proizvodi riblje štapiće sa sedam posto manje ribljeg mesa za istočno tržište nego za zapadno. To navodi na zaključak da oni imaju dve različite proizvodne linije za različite države“, navodi Borzan.\nČlanice EU koje su pokrenule pitanje dvostrukih standarda hrane nadaju se da će sve tri evropske institucije, Evropska komisija, Evropski savet i Evropski parlament, postići dogovor da menjaju zakone i da „onemoguće proizvođače da tretiraju potrošače kao građane drugog reda“.\nU Srbiji se očekuje da počne sa radom Nacionalni savet za bezbednost hrane.\nVišegradska grupa odbija podele EU u više brzina\nFico: Vanredni samit Višegradske grupe o škart hrani za nove članice EU\nSelimović: I u BiH stiže nekvalitetno meso


Uspešna javna debata u Kragujevcu « Komisija za zaštitu konkurencije\nUspešna javna debata u Kragujevcu\nKomisija za zaštitu konkurencije organizovala je u Kragujevcu javnu debatu posvećenu razmatranju potencijalnih rešenja u cilju unapređenja politike i prava zaštite konkurencije u Republici Srbiji.\nU panel diskusiji su učestvovali profesori Pravnog i Ekonomskog fakulteta Univerziteta u Kragujevcu, Nišu i Novom Sadu – dr Milan Kostić, prof.dr Boban Stojanović, dr Sandra Fišer – Šobot, Nebojša Lazarević i Dušan Protić (moderator panela) iz Centra za evropske politike, predstavnici Grada Kragujevca, kompanija i privrednih klastera iz regiona Šumadije.\nČlanica Radne grupe za izradu novog zakona o zaštiti konkurencije, rukovodilac Sektora za ispitivanje koncentracija, Gordana Lukić je, pozdravljajući prisutne, naglasila da novi pravni okvir politike zaštite konkurencije treba da omogući unapređenje procesnih prava stranaka u posebnom upravnom postupku pred Komisijom, uz uvažavanje specifičnosti postupka u toj oblasti, posebno potrebe za efikasnošću.\nKonstatovano je da je novi pravni okvir politike zaštite konkurencije potreban i u kontekstu dalje harmonizacije sa pravnim tekovinama EU, ali i zbog jačanja postojećeg institucionalnog kapaciteta Komisije za zaštitu konkurencije. Istaknuto je i da u procesu izrade nacrta novog zakona po prvi put učestvuju svi relevantni akteri – pored predstavnika Ministarstva trgovine, turizma i telekomunikacija i stručnjaci ministarstava privrede, pravde, državne uprave, Komisije za zaštitu konkurencije. Radnu grupu čine i predstavnici brojnih udruženja učesnika na tržištu.\nJavna debata je organizovana u okviru projekta „Povećanje privrednog rasta putem podrške promociji politike zaštite konkurencije”“ koji finansira Ministarstvo spoljnih poslova Kraljevine Norveške. Planirano je održavanje još tri javne debate, u Nišu, Novom Sadu i Beogradu.


Demba Ba - Blic Sport\nJEZIVA POVREDA Demba Ba možda završi karijeru zbog strašnog preloma noge! /FOTO/\nSenegalski fudbaler Demba Ba polomio je nogu, a izveštaji medija navode da je pitanje da li će on moći da nastavi karijeru.\nProjektil Demba Be /VIDEO/\nU utakmici turskog šampionata protiv Basakšekira koju je Bešiktaš rešio u svoju korist rezultatom 2:1, Demba Ba je postigao je sjajan gol za izjednačenje.\nBa: Murinju je važnije kako se ko zove, golovi su manje bitni\nFudbaler Bešiktaša Demba Ba rekao je da nije dobio pravu šansu u Čelsiju, jer menadžer Žoze Murinjo više pažnje pridaje ugledu, a ne učinku igrača.\nDemba Ba će u Bešiktašu uz 2,5 miliona po sezoni dobijati 10.000 po utakmici\nFudblaski klub Bešiktaš saopštio je da je postigao dogovor sa Čelsijem oko prelaska seneglaskog napadača Dembe Ba.\nDemba Ba i zvanično u Bešiktašu\nSenegalski napadač Demba Ba karijeru će nastaviti u Bešiktašu, koji je sa Čelsijem utanačio sve oko transfera koji je uzburkao turski fudbal.\nDemba Ba vređan na rasnoj osnovi, Liverpul pokrenuo istragu\nFudbalski klub Liverpul pokrenuo je istragu povodom uvreda na rasnoj osnovi, koje su na derbi meču 36. kola Premijer lige bile upućene napadaču Čelsija Dembi Ba.\nDemba Ba: Isplatilo nam se kockanje protiv Liverpula\nFudbaler Čelsija Demba Ba ocenio je da je cela ekipa odigrala sjajan meč protiv Liverpula na Enfildu (0:2) i priznao da je čekao grešku rivala kod prvog gola.\nDemba Ba napušta Čelsi\nFudbaler Čelsija Demba Ba najavio je odlazak iz tog londonskog kluba po završetku sezone.\nDemba Ba: Matić mi je dao savršenu loptu\nJunak pobede Čelsija na gostovanju Svonsiju (0:1), strelac jedinog pogotka Demba Ba, zahvalio se našem reprezentativcu Nemanji Matiću na asistenciji.\nJunak Demba Ba: Sve se brzo dogodilo, bio sam na travi i samo video loptu u mreži\nČelsi slavi Dembu Ba, strelca drugog pogotka u pobedi nad Pari Sen Žermenom od 2:0, vrednog plasmana u polufinale Lige šampiona ukupnim rezultatom 3:3 (pravilo gola u gostima), a junak čete Žozea Murinja je bio oduševljen ulogom heroja Stamford Bridža.\nNovinar uspeo da naljuti Murinja\nMenadžer Čelsija Žoze Murinjo rekao je da bi novinare trebalo da bude sramota zbog kolege iz francuskog Kanala plus, koji je preneo njegovu izjavu "iz ofa".\nMurinjo opleo po napadačima: Frustrira me koliko su malo golova postigli\nMenadzer Čelsija Žoze Murinjo rekao je da ne želi da kritikuje napadače svog tima, ali da ga frustrira zanemarljiv broj golova koje su postigli ove sezone.\n"Vučica" se sprema za nastavak šampionske trke: Ba blizu prelaska u Romu\nNapadač Čelsija Demba Ba karijeru bi mogao da nastavi u Romi, pod uslovom da Italijani uplate "plavcima" obeštećenje od 15 miliona evra.\nDemba Ba: Borim se za mesto u timu, ali tražim da me poštuju\nNapadač Čelsija Demba Ba rekao je da mu nije problem da se bori za mesto u startnoj postavi, ali da očekuje da ga poštuju svi u ekipi.\nDemba Ba neće po dobrom pamtiti povratak u Njukasl: Koloćini mu slomio nos /video/\nDemba Ba se prvi put vratio u Njukasl otkako je pojačao Čelsi početkom januara, ali se nije dobro proveo na Sent Džejms parku.\nBenitez: Ba će pomoći Toresu da postane bolji igrač\nMenadžer Čelsija Rafael Benitez rekao je da će Demba Ba, koji je nedavno došao iz Njukasla, pomoći Fernandu Toresu da postane bolji igrač.\nBenitez: Ima nade za Toresa, možda nekad budem igrao sa dva napadača\nMenadžer Čelsija Rafael Benitez izjavio je da će često postavljati formaciju sa dva isturena napadača, pa nema bojazni da će Fernando Tores potpuno izgubiti minutažu dolaskom Dembe Ba iz Njukasla.\nTores tužnim pogledom ispratio debi i golove Dembe Ba /video/\nNavijače Čelsija može samo da raduje što je zimsko pojačanje Demba Ba već na debiju u FA kupu protiv Sautemptona postigao dva gola, ali njihovo zadovoljstvo ne deli i napadač Fernando Tores.


To je deo dijagnostičke opreme što je pre 10 dana obećala ministarka zdravlja dr Jelena Borovinić Bojović tokom obilaska Opšte bolnice Bar.\nU razgovoru sa menadžmentom ove zdravstvene ustanove, ministarka je najavila rešavanje problema nedostatka dijagnostičke opreme u barskoj bolnici.\n- Na ovaj način počelo je rešavanje problema nedostatka dijagnostičke opreme u barskoj bolnici, koji je konstatovan na brojnim sastancima koje je ministarka zdravlja u proteklom periodu obavila sa menadžmentom i načenicima svih odelenja - saopšteno je iz ministarstva zdravlja.\nTokom posete Opštoj bolnici Bar, ministarka zdravlja dr Jelena Borovinić Bojović sa saradnicima je najavila nabavku savremene dijagnostičke opreme u OB Bar, ali i rešavanje kadrovskih problema, u cilju poboljšanja uslova za pružanje zdravstvene zaštite stanovnicima južne regije.\nMinistarka je kazala da u Opštu bolnicu Bar uskoro stiže skener, pokretni rendgen aparat i ultrazvuk za porodilište.\nBar bolnica rendgen aparat


Generalni sekretar OEBS-a Tomas Greminger i šef Misije OEBS-a u Srbiji Andreo Oricio na konferenciji za novinare u sedištu OEBS-a na Novom Beogradu, Srbija, 9. oktobra 2019. (Foto: Veljko Popović, VOA).\nPostoji mogućnost da se poboljšaju uslovi za predstojeće izbore u Srbiji, bojkot nije "dugoročno održivo rešenje", a OEBS će u novembru poslati tim koji će proceniti kakva misija treba da bude poslata u Srbiju za nadgledanje izbornog procesa, izjavio je generalni sekretar OEBS-a Tomas Greminger u sredu u Beogradu, nakon odvojenih sastanaka sa predstavnicima vlasti i civilnog društva.\nGreminger je na konferenciji za novinare u sedištu OEBS-a na Novom Beogradu, rekao da ne želi da spekuliše za kakvu će se misiju OEBS opredeliti, ali da ako bi morao da odgovori - istakao je da očekuje "punu misiju".\nNije želeo ni da spekuliše o trenutnom stanju izbornih uslova u Srbiji i poručio da nisu ispunjene sve preporuke OEBS-ove Kancelarije za demokratske institucije i ljudska prava (ODIHR).\n"Postoji prilika da se poboljšaju uslovi za izbore i nju treba iskoristiti primenom mera za poboljšanje izbornog procesa. Izbornu reformu je moguće sprovesti u narednim nedeljama i mesecima", rekao je Greminger.\nŠef OEBS-a poručio je da bojkot predstojećih izbora, koji sve glasnije najavljuju pojedine opozicione partije, nije dugotrajno održiva mera i da su u mnogim zemljama opozicione partije zažalile kada su bojkotovale izbore. Kazao je i da su demonstracije i drugi oblici vanparlamentarne borbe legitimni u demokratiji, ali da se u jednom trenutku politički procesi moraju vratiti u institucije.\nMolbu Glasa Amerike da rezimira i iznese generalni utisak nakon sastanaka koje je imao u Beogradu i odgovori na pitanje da li je zabrinut za stanje demokratije u Srbiji, Greminger je dočekao glasno se nasmejavši:\n"Moja poruka bila je poruka ohrabrenja da se nastave reformski napori koji su preduzeti, posebno u onim oblastima u koje je OEBS umešan. Jasno je da postoje reformski napori, ali reforme nisu okončane i mislim da je to bila moja glavna poruka. Znate - postoje vrlo ohrabrujući elementi tamo. Razgovarali smo o medijskoj strategiji, na primer, ali naravno to sada treba da bude finalizirano i naravno implementirano nakon što bude odobreno na parčetu papira", odgovorio je Tomas Greminger na pitanje.\nGreminger je danas razgovarao i sa predstavnicima vlasti uključujući i predsednika Aleksandra Vučića i premijerku Anu Brnabić, kao i sa predstavnicima civilnog društva, a u četvrtak se sastaje sa opozicijom i šefom srpske diplomatije Ivicom Dačićem.\nGreminger i Brnabić o saradnji i medijskoj strategiji\nGeneralni sekretar OEBS-a Tomas Greminger razgovara sa premijerkom Srbije Anom Brnabić, tokom sastanka u Beogradu, 9. oktobra 2019. (Foto: Zvanični sajt Vlade Srbije)\nTokom dana Greminger je razgovarao sa premijerkom Srbije Anom Brnabić o saradnji OEBS-a i Srbije za koju je ocenjeno da je ključnim faktor bezbednosti, stabilnosti i ekonomskog razvoja u regionu.\nBrnabić je kazala da je zadovoljna saradnjom koju Vlada ostvaruje sa Misijom OEBS-a u Srbiji, kao i da je ekspertska podrška koju pruža domaćim organima i institucijama izuzetno značajna za našu zemlju, saopšteno je iz Vlade posle sastanka.\nSagovornici su se saglasili o važnosti da proces donošenja nove Medijske strategije bude transparentan i inkluzivan.


IZVJEŠTAJ REPUBLIKE SRPSKE UN-u: Blokada formiranja Savjeta ministara – nastavak tihog državnog udara | Banjaluka.net\nIZVJEŠTAJ REPUBLIKE SRPSKE UN-u: Blokada formiranja Savjeta ministara – nastavak tihog državnog udara\nStranka demokratske akcije /SDA/ protivpravno blokira primjenu rezultata izbora u BiH održanih 2018. godine postavljajući nerealne uslove za formiranje novog Savjeta ministara, a dalja blokada značila bi nastavak tihog državnog udara protiv nosilaca funkcija koje su izabrali glasači u BiH, upozorava se u 21. Izvještaju Republike Srpske upućenom Savjetu bezbjednosti UN.\nU Prvom dijelu izvještaja pod naslovom “SDA protivpravno blokira primjenu rezultata izbora u BiH održanih 2018. godine” navodi se da je cilj SDA da se srpska koalicija koja je pobijedila na izborima drži podalje od ministarstava i institucija na nivou BiH, čime se negira volja izbornog tijela u Republici Srpskoj.\n“Blokada SDA, kojom se odbacuje volja glasača u BiH, mora biti prekinuta, naročito zato što podriva nastojanja BiH u sferi evropskih integracija i ekonomske reforme”, dodaje se u Prvom dijelu Izvještaja.\nU tekstu se naglašava da blokada novog Savjeta ministara otvoreno prenebregava volju izbornog tijela i sprečava njenu primjenu, a to je rezultiralo time da na ministarskim mjestima ostanu ministri u tehničkom mandatu bez izbornog demokratskog legitimiteta.\nU tekstu se podsjeća da više od šest mjeseci nakon izbora BiH još nema novog Savjet ministara zbog političke blokade od strane SDA, na čelu sa Šefikom DŽaferovićem, bošnjačkim članom Predsjedništva BiH.\n“Izvršena je podjela ministarstava i dogovoreno je da predsjedavajući Savjeta ministara bude iz redova SNSD-a – srpske stranke koja je osvojila najveći broj glasova na izborima 2018. godine. Međutim, SDA sprečava formiranje Savjeta ministara postavljanjem nerealnih zahtjeva, a cilj je da spriječi da srpske stranke koje su pobijedile na izborima preuzmu pozicije na nivou BiH”, ističe se u tekstu i konstatuje da je to krajnje antidemokratski pokušaj da se prenebregne volja izbornog tijela u Republici Srpskoj.\nU Prvom dijelu Izvještaja ističe se i da je jedan od razloga zbog kojeg SDA ne želi da koalicija na čelu sa SNSD-om zauzme pozicije na nivou BiH vjerovatno i nastojanje da se izbjegne istraga njenih destabilizujućih i nezakonitih aktivnosti.\n“Predsjedavajući Predsjedništva BiH Milorad Dodik nedavno je pozvao da se istraži da li stranačka /SDA/ obavještajna služba i komisija za bezbjednost popisuju vojno sposobne Bošnjake i da li postoji nezakonit plan proizvodnje oružja i municije u fabrikama pod kontrolom SDA… Dodik je, takođe, rekao da postoje informacije da su neke fabrike oružja i municije, pod kontrolom SDA, nezakonito povećale proizvodnju. Treba se prisjetiti da je u aprilu 2018. godine, Bakir Izetbegović, bošnjački član Predsjedništva BiH i lider SDA, rekao da ‘Bošnjaci nikada više ne smiju biti slabi’, kada se hvalio teškim naoružanjem koje Bošnjaci proizvode”, podsjeća se u Prvom dijelu Izvještaja.\nU tekstu se navodi da SDA kao preduslov za formiranje Savjeta ministara postavlja i nerazuman zahtjev da Srbi podrže članstvo u NATO savezu, te insistira da novi predsjedavajući Savjeta ministara podrži članstvo BiH u toj alijansi.\n“SDA zahtijeva da se podrži usvajanje predloženog Godišnjeg nacionalnog programa, što predstavlja korak kojim bi se aktivirao Akcioni plan za članstvo BiH u Alijansi /MAP/. Zakonski rok za imenovanje Savjeta ministara je istekao, ali, ignorišući ovu zakonsku obavezu, DŽaferović insistira na tome da zahtjev SDA bude ispunjen prije imenovanja Savjeta ministara”, ističe se u tekstu.\nU Prvom dijelu Izvještaja naglašava se da ova talačka strategija SDA neće uspjeti, te da se sve vodeće stranke u Republici Srpskoj protive pristupanju BiH NATO-u, a Narodna skupština Republike Srpske jasno je zacrtala politiku Republike Srpske 2017. godine usvajanjem rezolucije o vojnoj neutralnosti. S toga predstavnici Republike Srpske na nivou BiH neće ići protiv ove jasne politike.\nU Izvještaju se ukazuje da je neophodno da SDA prestane sa ovom blokadom tako da Savjet ministara bude formiran i da BiH krene naprijed.\n“Blokada novog Savjeta ministara zaustavila je napredak BiH na putu ka članstvu u EU. Ministri u tehničkom mandatu nemaju legitimitet i zakonodavnu podršku za donošenje i sprovođenje reformi nužnih za evropske integracije”, naglašava se tekstu i ukazuje da je blokada formiranja Savjeta ministara dovela do toga da BiH bude suspendovana iz Parlamentarne skupštine Savjeta Evrope zato što BiH nije imenovala nove delegate u roku od šest mjeseci od izbora.\nU Izvještaju se navodi da blokada, takođe, podriva ekonomski rast i nastojanja da se odgovori na migrantsku krizu, a rezultirala je i apsurdnim i neustavnim situacijama.\n“Pet ministara iz prethodnog izbornog ciklusa, koji sada rade u tehničkom mandatu, već su položili zakletvu kao članovi novih parlamenata. Predsjedavajući Savjeta ministara u tehničkom mandatu je istovremeno i potpredsjednik Predstavničkog doma BiH. Time je narušeno načelo podjele vlasti kao temeljni princip vladavine prava koju nalaže član 2. Ustava BiH”, ističe se u Prvom dijelu Izvještaja.\nU Izvještaju se naglašava da Republika Srpska nije usamljena u isticanju potrebe da se ova blokada ukine i podsjeća da se Dragan Čović, predsjednik najveće hrvatske stranke, pridružio Miloradu Dodiku, srpskom članu Predsjedništva BiH, u pozivu bošnjačkim predstavnicima da se formira novi Savjet ministara, kritikujući “očiglednu taktiku bošnjačkih političara da osiguraju da se ništa ne desi u vezi sa formiranjem vlasti na državnom nivou”.\nVlada Republike Srpske usvojila je 21. Izvještaj Savjetu bezbjednosti UN, koji je, u ime Republike Srpske, kao potpisnice svih aneksa koji čine Dejtonski sporazum, predsjednik Vlade Republike Srpske uputio generalnom sekretaru UN i zemljama članicama Savjeta bezbjednosti.\nU Izvještaju za period od novembra 2018. do aprila ove godine, Vlada Republike Srpske izražava svoja viđenja o ključnim pitanjima i problemima sa kojima se suočava BiH, a s ciljem razjašnjavanja svojih stanovišta članovima Savjeta bezbjednosti i međunarodne zajednice.


Efikasnji rad i bolji kvalitet usluga na lokalu\nBeta\t 22. jula 2016. 18:50\nPrimena Zakona o javnim preduzećima na lokalnom nivou dovešće do efikasnijeg rada i poboljšanja kvaliteta usluga, ocenjeno je danas na skupu koji je organizovala Stalna konferencija gradova i opština (SKGO).\nNa skupu “Zakon o javnim preduzećima – primena na lokalnom nivou” ukazano je i na neophodnost svih javnih preduzeća da usklade osnivačka akta sa zakonom kao i da usvoje strateške planove razvoja.\n“Najviše nas interesuju usluge koje gradjani i privreda dobijaju od javnih komunalnih preduzeća kao i njihov kvalitet i obim, a naravno i cena”, rekao je generalni sekretar SKGO Djordje Staničić.\nOn je podsetio i da su cene usluga javnih preduzeća često bile dampingovane i da su predstavljale socijalnu kategoriju a da se razlika nadoknadjivala najčeše iz budžeta.\nStaničić smatra i da je zakon dobar i da će kroz primenu u praksi značajno doprineti unapredjenju kompletnog sistema javih preduzeća.\nIzvršni direktor Poslovnog udruženja komunalnih preduzeća Lazar Krnjeta ukazao je da novi zakon naglašava odgovornost u delu obaveznosti donošenja strateških planova koji su potreba javnim preduzećima u poslovanju.\nZamenik direktora JKP Beograd put Dušan Petrović je naglasio značaj depolitizacije i profesionalizacije menadžmenta u javnim preduzećima.\n“Profesionalizacija menadžmenta podrazumeva da odgovorne funkcije obavljaju ljudi sa iskustvom koji su dokazani u poslu dok depolitizacija znači pda se iz javnog preduzeća eliminiše politika kroz uslov da direktori i članovi nadzornog odbora ne mogu biti članovi političke partije”, rekao je on.\nPomoćnik ministra privrede za kontrolu i nadzor nad radom javnih preduzeća Dubravka Drakulić rekla je da će to ministarstvo pomoći lokalnim msamoupravama u sprovodjenju zakona o javnim preduzećima.


Škole Kantona Sarajevo zabraniće čips, gazirano i slatkiše - Dnevni list Danas\nPočetna » Novo » Svet » Škole Kantona Sarajevo zabraniće čips, gazirano i slatkiše\nŠkole Kantona Sarajevo zabraniće čips, gazirano i slatkiše\nU školama Kantona Sarajevo uskoro će biti zabranjeni čips, gazirana pića i slatkiši, a novi Pravilnik o ishrane dece u predškolskim i školskim ustanovama zabranjuje prodaju nezdrave hrane.\n0Piše: FoNet 29. septembra 2017. 18.31\nPrema novom Pravilniku o ishrani u osnovnim, srednjim školama, predškolskim i specijaliziranim ustanovama iz svih škola na prostoru Kantona Sarajaevo biće izbačeni automati sa slatkišima i gaziranim sokovima, a biće zabranjena i prodaja nezdrave hrane pomfrita i čipsa.\nKrofne, paštete, viršle i kobasice na školskom jelovniku biće dva puta mesečno, a voće će biti svakodnevno obavezni deo ishrane.\nKao rezultat istraživanja koje je pokazalo kako svaki treći srednjoškolac u Kantonu Sarajevo ima prekomernu težinu kantonalno Ministarstvo obrazovanja donelo je Pravilnik o ishrani dece u školama koji podstiće zdravu hranu u vaspitno-obrazovnim ustanovama u kojima učenici provode veći deo dana.\nPravilnik će se primenjivati u vrtićima, osnovnim i srednjim školama, specijalizovanim ustanovama, a cilj je da se razviju pravilne prehrambene navike kod dece i sprečavanje bolesti uzrokovanih nepravilnom ishranom, zatim kontrolisana ponuda zdrave hrane i pića i da se deci čije zdravstveno\nstanje zahteva posebnu ishranu to i omogući.\nSvi obroci i užine će biti pripremani od svežih namirnica nutritivno prilagođenih psiho-fizičkim potrebama i uzrastu učenika.\nPravilnik nalaže i obavezu da se jednom dnevno jede jedno sveže voće: jabuka, kruška, kajsija, breskva, šljiva, banana, mandarina ili narandža.\nPrednost se daje pecivima izrađenim od integralnog, heljdinog i raženog brašna, uz dodatak semenki i svežeg sira, mlečnih namaza, polutvrdih sireva, a što ujedno i podstiče kupovini domaćih mlečnih proizvoda.\nPekarski i poslastičarski proizvodi, krofne, paštetice od lisnazog testa, čokoladni, mesni i krem namazi, paštete, viršle, kobasice i slično na školskom jelovniku moći će se naći sano dva puta mesečno, dok će prodaja svih vrsta čipsa i pomfrit biti zabranjeni u vrtićima i školama kao i prodaja\ngaziranih sokova, energetskih napitaka i zaslađenihindustrijskih sokova.\nPravilnik zabranjuje i automati koji prodaju ove proizvode.\nŠkole će biti obavezne i da kontinuirano podučavaju nastavno osoblje, roditelje i decu o pravilnim prehrambenim navikama.\nZa nabavku namirnica, njihovu pripremu i podelu obroka zadužene su škole, s tim da sve ove aktivnosti mogu preneti i na drugog subjekta u poslovanju s hranom koje je registrovano za tu vrstu delatnosti, prenosi klix.ba.\nCenu školske ishrane koju odredi Školski odbor uplaćivače roditelji direktno na žiroračun škole.\nŠkole će biti dužne bar jednom godišnje da proveravaju zadovoljstvo učenika i roditelja školskom ishranom.


MADE IN KOREA, GARANCIJA KVALITETA\nOD 2008. VODEĆA TEHNOLOGIJA NA TRŽIŠTU SRBIJE\nGREJNI ELEMENTI VRHUNSKOG KVALITETA KOJI ŠTEDE ENERGIJU\nCilj naše firme i naših zadovoljnih korisnika širom sveta su istovetni. Od zajedničkog je interesa stvaranje energetski efikasnih i ekoloških sistema grejanja. Jednoznačan cilj menadžmenta BVF-CALEO je da u našim domovima stvori toplinu stvaranjem ekoloških i zdravih sistema grejanja.\nEkskluzivni distributer naših proizvoda je „Mark Master DOO” Srbija.\nMI STVARAMO SISTEME GREJANJA!\nStručnjaci i inženjeri BVF-CALEO-a kompleksno i pojedinačno analiziraju spoj građevinskih materijala i mašinskih elemenata. Oni ne vrše samo plasman naših proizvoda, već stvaraju sisteme. U našem centralnom izložbenom salonu dobićete detaljne informacije o funkcionisanju, postavljanju grejnih sistema i o očekivanim troškovima. U njima ćete moći u toku rada iskusiti pogodnosti naših grejnih sistema. Pored toga rado ćemo Vam odgovoriti i na pitanja iz oblasti energetike koja iskrsnu u toku adaptacije ili gradnji objekata, u slučaju eventualnih potreba izvršićemo i proračun snage sistema solarnih kolektora.\nNaši timovi projektanata i grupe na montaži širom sveta u svim slučajevima pružaju usluge najvišeg nivoa uz kratke rokove svim našim cenjenim poslovnim partnerima i to od projektovanja do izvođenja radova.\nNaši proizvodi ispunjavaju najstrože zahteve i standarde u pogledu kvaliteta. Proizvodni pogoni rade prema standardu ISO 9001 uz najrigorozniju kontrolu kvaliteta i korišćenjem najsavremenijih materijala. Naši proizvodi vrhunskog kvaliteta imaju sve sertifikate koji su neophodni na prostorima EU.\nIliti stalan razvoj proizvoda. Naša je firma prepoznala i podržava dugoročne mogućnosti koje se kriju u korišćenju obnovljivih izvora energije. Prilikom projektovanja i izrade naših sistema za grejanje i drugih proizvoda polazimo od tih principa, a cilj nam je širenje ekoloških sistema za grejanje koji su nezavisni od cena energenata. Daljinski pristup našim sistemima za upravljanje grejanjem obezbeđuje viši komfor i veću uštedu energije.\nSve strožiji građevinski propisi i standardi zahtevaju stalne promene i unapređenje primenjenih tehnologija. Inovacije se i u grejnoj tehnici sprovode u interesu buduće održivosti, jer manja potrošnja energije doprinosi nižim troškovima i manje opterećuje okolinu. Gradite svesni tih potreba i raskinite sa tradicionalnim rešenjima koja zagađuju okolinu. Primena obnovljivih izvora energije i nezavisnost od cene energenata je naš zajednički cilj širom sveta.\nSistemi i proizvodi BVF Heating-a se mogu kombinovati sa obnovljivim izvorima energije.


Borenović: Odluke o zaduženju Vlade RS su ekonomski zločin | Faktor.ba\nBorenović: Odluke o zaduženju Vlade RS su ekonomski zločin\nobjavljeno: 03.02.2018. u 14:32\nPredsjednik Partije demokratskog progresa (PDP) Branislav Borenović nazvao je danas „ekonomskim zločinom“ odluke Vlade RS o novim zaduženjima i garancijama u iznosu od 950 miliona KM, koje je po hitnom postupku predložila za razmatranje na sjednici Narodne skupštine 6.februara.\nZbog ovih odluka entitetske vlade, građani RS će, kaže, ako se uzmu u obzir kamate, morati da vrate 1,2 milijarde KM.\n-Ovo je alarm -rekao je Borenović na vanrednoj konferenciji za novinare u Banjoj Luci.\nKritikovao je i štura objašnjenja predloženih odluka Vlade RS-a o okvirnom iznosu garancija koje planira da izda u ovoj godini u iznosu od čak 750 miliona KM te odluke o zaduženju RS za autoput Banja Luka – Doboj i za projekt restrukturiranja „Željeznica RS“ u ukupnom iznosu od 191,1 miliona KM.\n-Sve je sadržano na jednoj stranici, u nekoliko rečenica. I još je skandaloznije da vlast priznaje da je stanje po osnovu kreditnih zaduženja, po osnovu izdatih garancija, institucijama koje ne mogu da vraćaju te kredite, na kraju prošle bilo 313 miliona KM – rekao je Borenović.\nTvrdi da je nevjerovatno da je Vlada u svega dvije rečenice navela šta je to ekonomska opravdanost za ove odluke.\nOdlukom o prihvatanju zaduženja RS prema Svjetskoj banci – Međunarodnoj banci za obnovu i razvoj po projektu restrukturiranja „Željeznica RS“ predviđeno je zaduženje RS od 51,3 miliona, dok je odlukom o prihvatanju zaduženja RS prema Evropskoj investicionoj banci za dodatno finansiranje po projektu izgradanje autoputa Banja Luka –Doboj predviđeno zaduženje RS od 47 miliona eura.\nTakođer, Vlada je u Narodnu skupštinu RS po hitnom postupku uputila i odluku o iznosu garancija koje RS može izdati u ovoj godinu, a kojom je predviđeni iznos garancija u iznosu od 750 miliona KM, s tim da ukupna izloženost RS po izdatim garancijama ne može biti veća od ostvarenog BDP-a u tekućoj godini.


Kako ćemo potrošiti 10 miliona američkih dolara - 20.07.2017, Sputnik Srbija\nNajava američkog potpredsednika da će SAD donirati dodatnih deset miliona dolara za stambene probleme izbeglica u regionu, povoljna je vest iz Vašingtona. Ali... 20.07.2017, Sputnik Srbija\nanalize i mišljenja, komentari i analitika, srbija, crna gora, aleksandar vučić, miodrag linta, majk pens, ivan mišković, komesarijat za izbeglice, bosna i hercegovina (bih), hrvatska\n07:07 20.07.2017 (Osveženo: 11:01 24.08.2021)\n© AP Photo / Amel EmricBosanski Srbi\nRegionalni stambeni program ima za cilj stambeno zbrinjavanje najugroženijih izbeglica iz vremena ratova u bivšoj Jugoslaviji. Ova inicijativa okupila je sve zemlje regiona — Srbiju, BiH, Hrvatsku i Crnu Goru, a američki potpredsednik Majk Pens je prilikom posete predsednika Vučića Vašingtonu obećao dodatnih 10 miliona dolara ovom projektu.\nAmerička najava o dodatnim sredstvima je dobra jer će omogućiti da se projekat u potpunosti sprovede kako je planirano, ocenjuje Ivan Mišković iz srpskog Komesarijata za izbeglice.\nNa teritoriji Srbije projekat se zahuktano sprovodi. Srbobran, Paraćin, Beograd, Vršac, Prokuplje, Sremska Mitrovica i Kruševac, samo su neki od gradova gde se grade stanovi i kuće za izbeglice. Prema Miškovićevim rečima, u ovom momentu radi se na implementaciji 6 000 stambenih rešenja, a krajem juna uručeni su ključevi hiljaditom korisniku ovog programa.\n22 Maj 2015, 17:28\n„U okviru projekta korisnicima se dodeljuje četiri tipa stambenih rešenja. Korisnici su se već izjašnjavali koja bi od njih bila najadekvatnija i najbliža njihovom načinu života koje ovde imaju ili koje su imali u zemlji porekla. Tako da su korisnicima na raspolaganju stanovi, montažne kuće, paketi građevinskog materijala i seoska domaćinstva“, kaže Mišković.\nKrajem juna održan je i sastanak donatora u Beogradu. Najveći donator projekta je EU, a drugi po veličini su SAD, dodaje on. Osim njih, projekat su finansijski pomogli i Nemačka, Italija, Norveška, Švajcarska, Danska, Turska, Luksemburg, Kipar, Rumunija, Češka Slovačka i Mađarska.\n„Pre početka projekta detaljno su ispitivane potrebe. Poslednji podaci govore da je malo više od 7.000 izbegličkih porodica čeka nna krov nad glavom, tako da se očekuje da se u okviru ovog projekta u narednih nekoliko godina obezbede sva ta stambena rešenja“, kaže Mišković.\nI pored čestih sporenja država u regionu, saradnja između zemalja u pogledu zbrinjavanja izbeglica na zavidnom je nivou, kaže on:\n„Zemlje tesno sarađuju, imaju redovne sastanke, razmenjuju podatke, kada je reč o korisnicima. Bitna dimenzija ovog programa je i pomirenje u regionu i to zaista ide na jedan dobar način“.\nSvako ko je voljan da pomogne rešavanje ključnog problema izbeglica, rešavanje njihovog stambenog pitanja, dobrodošao je, komentariše Pensovu najavu predsednik Saveza Srba iz regiona Miodrag Linta.\n1 Maj 2016, 15:13\n„Mislim da je krajnje vreme da nakon 22 godine od završetka ratova na prostoru bivše Jugoslavije, da proterani konačno imaju svoj dom i da prestanu biti podstanari koji plaćaju kiriju i na taj način odlažu rešavanje svog ključnog problema“, kaže on.\nLinta, međutim, naglašava da je potrebno da Vašington, pored toga što donira novac za projekat stambenog zbrinjavanja izbeglica, izvrši pritisak na Zagreb i Sarajevo da, kako kaže, konačno počnu da rešavaju imovinska pitanja proteranih Srba. Rešavanjem tih problema ne bi bila potrebna novčana pomoć za njihovu integraciju u Srbiji i Republici Srpskoj, zaključuje Linta.


pink.rs | NA PAKETIMA DROGE PISALA JE SAMO JEDNA REČ! Kako je Budo Banana pokušao da zavara trag kokainu i kakva je njegova veza sa firmom iz Nove Pazove\nIzvor: Blic.rs, Foto: Tanjug/Montenegro Police via AP, E-Stock/Petar Jovanović ||\nAkcija je izvedena uz saradnju Uprave prihoda i Carine Crne Gore, i tada je među bananama zaplenjena droga, kokain velike čistoće. Droga je bila spakovana u 1.400 paketa od po kilogram, a na njima je bila napisana samo jedna reč - COVID.\nBudimir Krstović, zvani Buda Banana, u čijem magacinu je zaplenjena droga, decenijama je u poslu uvoza južnog voća. Njegova firma San Francisco, koja je poslovala u Crnoj Gori, od 2019. godine je u stečaju. Navodno je povezan sa firmom Fruit World, koja je registrovana u Novoj Pazovi, a kao osnovna delatnost navodi se trgovina voćem i povrćem. U Zeti se u subotu moglo čuti da je do maja 2015. vlasnik te firme bila Zorica Krstović, a zakonski zastupnik upravo Budimir Krstović, pišu Novosti.\n- Biznis s uvozom voća on je razvio još tokom devedesetih godina, a 2001. godine njegov brat Dušan otet je ispred novosadskog hotela "Džet-set", a kidnaperi su tražili otkup od 3,5 miliona tadašnjih nemačkih maraka. Otmičari su uhapšeni, a Dušan je oslobođen nakon što je četiri dana proveo vezan - podsećaju upućeni u poslove Krstovića.\nInače, kako kažu u Zeti, Budimir i Marina Krstović su i državljani Srbije, gde se, takođe njihove firme bave uvozom južnog voća.\nU "biografiji" Krstovića zapisano je da je Budimirov bratanac Igor prošle godine u vatrenom okršaju ranjen u Zeti. Zbog teških povreda prebačen je u bolnicu u Hanoveru, gde ga je čuvalo jako policijsko obezbeđenje, da bi potom lečenje nastavio u Turskoj. Njegovo ranjavanje dovodilo se u vezu sa ratom "škaljaraca" i "kavčana". Navodno je bio blizak ovim drugima, navode Novosti.\nLuka Bar decenijama slovi za jedno od ključnih mesta na Jadranu za distribuciju kokaina. Pre ove zaplene, poslednji pad većeg "tovara" zbio se 4. juna 2014. - 250 tona "koke". Droga je tada stigla iz Brazila u džakovima kafe! Pre tri godine, takođe u kontejneru sa bananama pronađena su 32 pakovanja kokaina, baš kao i godinu dana kasnije.\nU poslednje vreme crnogorska policija otkrila je nekoliko plantaža marihuane u Crnoj Gori, počev od Cetinja, Podgorice, Nikšića, Plužina... Na plantažama je bilo nekoliko hiljada stabljika i sve su oduzete vlasnicima protiv kojih su podnete krivične prijave zbog neovlašćene proizvodnje, držanja i stavljanja u promet opojnih droga.\nPortparol Uprave policije Crne Gore Lepa Medenica saopštila je da je zaplenjeno tačno 1.400 kilograma kokaina i da je protiv Krstovića podneta krivična prijava zbog krivičnog dela "neovlašćena proizvodnja, držanje i stavljanje u promet opojnih droga".\nZa sutra je najavljeno i obraćanje medijima, a javnosti će se obratiti predsednik Vlade Zdravko Krivokapić, potpredsednik Dritan Abazović i ministar unutrašnjih poslova Sergej Sekulović. Konferenciji će takođe prisustvovati direktor Uprave policije Zoran Brđanin i v. d. direktora Uprave prihoda i carina mr Aleksandar Damjanović.\nKOKAIN U LUKU BAR STIGAO IZ EKVADORA: Budo Banana bio u Beogradu kada je policija u skladištu pronašla drogu i uhapsila mu ćerku\nPAO KAPO MOĆNE KAMORE: Mafijaš zadužen za trgovinu drogom živeo luksuzno u Dubaiu, jedan od saradnika mu je iz BiH


ALMA ATA BILA PRAVO BOJNO POLJE: Objavljena nova krvava statistika, Kazahstan je prošao kroz sam pakao!\nIzvor: SrbijaDanas.com, 16.Jan.2022, 20:57\nOd ovakvih brojki podilazi jeza\nGotovo 150 civila i 11 policajaca ubijeno je tokom nereda u kazahstanskom gradu Almatiju, izjavio je danas načelnik policije Kanat Tajmerdenov. Šef odeljenja za krivično gonjenje u kancelariji tužioca Šerik Šalabajev saopštio je u subotu da je tokom nereda u Kazahstanu povređeno 4.500 ljudi, a da su tela 225 ubijenih osoba prebačena u mrtvačnice širom zemlje, prenosi TAS S.\nKako je naveo Šalabajev, među >> Pročitaj celu vest na sajtu SrbijaDanas.com << žrtvama su i "naoružani banditi koji su učestvovali u terorističkim napadima i napadima na zgrade i policiju". Nasilni protesti počeli su početkom ovog meseca u Kazahstanu nakon skoka cena goriva za automobile, koji su ubrzo prerasli u nerede i sukobe protiv snaga bezbednosti.\nŠalabajev je rekao da se 50.000 ljudi pridružilo neredima širom te bivše sovjetske republike i da je tokom vrhunca protesta 5. januara masa upala i zapalila vladine zgrade, automobile, banke i prodavnice u nekoliko većih gradova. Predsednik Kasim-Žomart Tokajev obratio se vojnom bloku predvođenim Rusijom za pomoć tokom nemira, podseća ruska agencija.


ĐETINJA Arhive - UžiceMedia\nNadežda Tošić - 19. aprila 2022.\nGrađanska čitaonica "Libergraf" spada u red organizacija koje se najviše interesuju za unapređenje životne sredine u gradu na Đetinji. Pokretači su brojnih akcija, a pažnju u poslednje vreme privlači program "Zeleni plan za bezbrižan dan". Vladan Sinđić smatara da je Užicu više nego potreban strateški pristup rešavanju problema zagađenja životne sredine.\nUžice Media - 3. septembra 2021.\nDečji bazen u Užicu postoji godinama, ali se u poslednje vreme sve manje koristo. Krajem avgusta počela je kompletna rekonstrukcija, vrednost radova iznosi 20 miliona dinara.\nNadežda Tošić - 20. avgusta 2021.\nUžice Media - 9. juna 2021.\nZA UREĐENJE KORITA ĐETINJE Od „Srbijavoda“ 15 miliona dinara\nOčekivanja su da prvi radovi za ugovorena sredstva u iznosu od 15 miliona dinara na sanaciji korita Đetinje počnu kada to vremenske prilike dozovle u toku maja ili juna meseca.\nLIFT NA UŽIČKOJ PLAŽI PONOVO RADI\nUžice Media - 13. marta 2021.\nOd puštanja u rad lifta na gradskoj plaži u Užicu namenjenog osobama sa invaliditetom, majkama sa dečjim kolicima, biciklistima i rekreativcima, koji čas radi,...\nSvetska nedelja voda trebalo je da se ove godine održi juglilarni, 30. put, ali su organizatori zbog izbijanja panedmije koronavirusa odgodili i preseljen je na virtuelni nivo. Inače, okuplja različite profesije i učesnike iz čitavog sveta sa ciljem da se unapredi saradnja i povezivanje u oblasti voda. A da li mi čuvamo naše vode?\nUžice Media - 19. jula 2019.\nVoda Đetinje može se koristiti za kupanje i rekreaciju, saopšteno iz Zavoda za javno zdravlje.\nZAVOD ZA JAVNO ZDRAVLJE Voda Đetinje nije za kupanje\nUžice Media - 27. avgusta 2018.\nNa delu Gradske plaže voda Đetinje pripada vodotoku pete klase, odnosno vodotoku lošeg ekološkog statusa i ne može se koristiti za kupanje i rekreaciju na vodi.


BESPLATNA GODINA ZA 2.500 BRUCOŠA MEGATRENDA | MEDIJA CENTAR BOR - Borski Info - centar - Gradjanska čitaonica Evropa\nBESPLATNA GODINA ZA 2.500 BRUCOŠA MEGATRENDA\n30. marta 2012. tehnicki urednik\tOstavite komentar\nBor, Beograd, 30. mart\nOva investicija taman je tolika koliko košta i predizborna kampanja, rekao je Dačić i ponovio da SPS neće bacati pare na bilborde i reklame, prenosi Beta.\nSvi brucoši koji upišu neki od fakulteta Univerziteta „Megatrend“ imaće ove godine besplatno studiranje, najavio je rektor Mića Jovanović.\nOn je na konferenciji za novinare rekao da će ove godine na 16 fakulteta i visokoškolskih ustanova Univerziteta „Megatrend“ biti upisano 2.500 studenata.\nJovanović, koji je član Socijalističke partije Srbije (SPS), rekao je da je ovo prvi put u višestranačkoj Srbiji da jedan univerzitet daje besplatno studiranje i da je to učinjeno isključivo iz želje da se mladim ljudima u godini najveće krize, pomogne i obezbedi besplatno školovanje.\nOn je rekao da je odluka o stipendiranju doneta za ovu godinu i da će, ako kriza bude nastavljena, biti ponovljena i za sledeću godinu.\nZamenik premijera i ministar unutrašnjih poslova Ivica Dačić rekao je da je Srbija pravna država, ali i država socijalne pravde i da princip jednakih šansi mora da bude zaštićen. On je podržao odluku o besplatnom školovanju brucoša, a na pitanje da li je reč o predizbornom gestu, Dačić je rekao da bi voleo da i druge partije učine nešto slično za građane, a ne da daju novac za predizbornu kampanju,\nbilborde i TV nastupe. Dačić je kazao da je deplasirano postavljati njemu takva pitanje, već da to treba pitati i ostale političke stranke.\n„Zašto je (predsednik Srbije i Demokratske stranke Boris) Tadić obećao ukidanje takse za državljanstvo ove godine? Svi su se setili da imamo i poljoprivredne proizvode, da treba da se oslobodimo raznih taksi“, kazao je Dačić.\nInvesticija univerziteta Megatrenda – besplatna godina za 2.500 brucoša – taman je tolika koliko košta i predizborna kampanja, rekao je Dačić i ponovio da SPS neće bacati pare na bilborde, reklame.\n„Ako neko hoće da ovo oceni kao deo predizbodne kampanje neka to učini, biće u interesu naroda, a drugi koji se pojavljaju na bilbordima i televiziji, već su ljudima dosadili“, kazao je Dačić.\nUpitan da li je na konferenciji kao predsednik SPS ili član Vlade Srbije, Dačić je rekao da je prisutan kao zamenik premijera jer ima kompentencije da se time bavi, ali je dodao da je teško odvojiti sve funkcije koje obavlja.\nMinistar prosvete Žarko Obradović, koji je i potpredsednik SPS, podržao je odluku o stipendijama i pozvao i druge visokoškolske ustanove da razmisle o načinima na koje bi mogli da pomognu studentima da brže i jeftinije završe školovanje.\nPrethodni članakDIVLJANE DRUGA SOKOBANJASledeći članakPLANETARNA AKCIJA GAŠENJA SVETLA NA SAT VREMENA


Mann+Hummel otvorio novi logistički centar u BiH - Pluton Logistics\n3. marta 2021. Milica Milosavljevic\tlogistički centar, logistički centar Tešanj, Man i Humel, Mann Hummel, Mann Hummel Bosna i Hercegovina, novi logistički centri, Tešanj\nKompanija Mann+Hummel BA otvorila je prošle sedmice novi logistički centar od oko 5.000 m2 u Tešnju. Izgradnja tog objekta najveća je dosadašnja investicija ove kompanije u Bosni i Hercegovini.\nU izgradnju logističkog centra, koja je trajala godinu dana, uloženo je više od 4 miliona evra.\n– Širenje logističkog prostora znači i stvaranje novog proizvodnog prostora u okvirima postojećih objekata, što je i preduslov rasta naše fabrike u Tešnju – rekao je Mahmut Galijašević, generalni direktor Mann+Hummel BA Tešanj.\nFabrika filtera u Tešnju privatizovana je 2005. godine, i od prometa od 25 miliona KM (12,5 miliona evra) i 420 zaposlenih, stigla je do 700 zaposlenih i 80 miliona KM (40 miliona evra) u 2020. Oko 97% proizvodnje plasira se na inostrano tržište.\n– Želimo da širimo poslovanje u Tešnju, da uvećamo proizvodnju, promet, kao i broj zaposlenih. Naša kompanija je najveći nemački poslodavac na nivou cele države, a fabrika je i najveći poslodavac u opštini Tešanj – rekao je Galijašević.\nProizvodi globalne kompanije Mann+Hummel – filteri ulja, goriva, vazduha i kabine, ugrađeni su u najpoznatije brendove autoindustrije, kao što su Iveco, John Deere, Man, Mercedes Benzs, Scania, Fiat, Audi, BMW, Opel, Ford, SAAB… Ova Grupa, sa sedištem u Nemačkoj, 2019. generisala je promet od 4,2 milijarde evra.\nFoto: mann-hummel.com (sedište Grupe, Ludvigsburg, Nemačka)\n← Srbija Kargo radionice u Subotici sertifikovane na maksimalnih 5 godina\nVladimir Milenković, Gebrüder Weiss Srbija – Povećanje transporta FMCG brendova jedan od prioriteta u budućnosti →\n17. januara 2019. 17. januara 2019. marko


Prijeti gašenje sportskih klubova iz Pljevalja\nNaslovnica NAJNOVIJE Sport Prijeti gašenje sportskih klubova iz Pljevalja\nPljevlja – Nevolje sportskih klubova iz Pljevalja se nastavljaju i obećanja lokalane uprave i Rudnika uglja da će pokušati kako je saopšteno nakon sastanka, koji je održan u februaru „privremenom finasijskom pomoći omogućti sportskim kolektivima iz Pljevalja da nastave sezonu“.\nIstina Rudnik uglja je početkom marta uplatio novčanu pomoć, pojedinim klubovima, ali to je bilo sve. Prije manje od petnaest dana usvojen je opštiniski Budžet, ali prilivi u opštinisku kasu su sve ređi, a samim tim i uplate klubovima.\nPo svemu sudeći KK Pljevlja neće uspjeti da završe ovu sezonu u Super ligi za kadete i juniore, jer je klupska kasa prazna, a juniori nisu ove subote otputovali za Herceg Novi na utakmicu sa ABS Primorjem, jer nisu imali novca za prevoz. Osim toga, pošto od septembra prošle godine nisu plaćali naknadu za korišćenje sale, Pljevlja i Rudar neće više moći da treniraju u sali Gimnazije, tako da će se košarka u Pljevljima naći na ulici. Ova dva kluba ne treniraju u S.C. „Ada“ odavno, a postoji velika mogućnost da tamo i ne igraju utakmice, jer zbog nagomilanog duga EPCG „Adi“ prijeti isključenjem struje.\nIz KK Pljevlja su nam potvrdili informaciju da zbog toga što nisu imali novca da plate prevoz, nisu otputovali na utakmicu sa ABS Primorjem. Sreća je što se utakmice Super lige kadeta nisu igrale ovog vikenda, inače bi i kadeti ostali u Pljevljima zbog prazne kase. Iz kluba su nam rekli da će se uskoro oglasiti saopštenjem.\nZbog najave isključenja struje u S.C. „Ada“ održavanje revanš utakmica plej ofa za odbojkašice između AOK Rudara i Luke Bar dovedeno je u piatnje.\nNaravno da ćemo se baviti ovom temom jer je najavljeno da FK Rudar do karaj sezone nema novca za plate. Fudbaleri Pljevalja igraju bez nadoknade, a u klubu žive od utakmice do utakmice. Muškog rukometa više nema, a ŽRK Biseri 2 takoreći bez treninga su počeli sezonu, dok se prvi formalno vodi da je iz Pljevalja. Košarkaške mlađe kategorije nemaju novca da okonačju sezonu, a seniorski sastav Rudara istupio je iz lige prije početka. Košarkašice su na jedvite jade završile sezonu. Odbokašice su u polufinalu plej ofa i pitanje je gdje će dočekati Luku Bar, a da li će se naći sredstava za finalna nadmetanja mlađih kategorije ne zna se. Muški odbojkaški klub ne postoji, a streljana na stadionu je prazna jer klub nema novca ni za treninge. Karatisti sami plaćaju prevoz za takmičenja, a atletika jedva sastavlja kraj sa karjem….Od S.C. „Ade“, svi bježe, pa i oni koji su sa ponosom isticali da je država (od pljevlajskog novca) ovaj sportski objekat izgradila kako bi pljevaljska mladost trenirala u njemu, a ne na betonskim terenima, kako je rečeno na otvaranju „Ade“.\nDok brod tone sportisti ćute. Međutim brodovi koji su potonuli nikada više nisu zaplovili.\nTrener Novog Pazara promenio varijantu i lokaciju treninga: Padavine rastužile Radojičića\nUpalili motore: Fudbaleri Novog Pazara počeli pripreme za nastavak sezone


Putešestvije mladog fubalera iz Vlasotinca – NOVA NAŠA REČ\nU fudbalu je najvažnija stvar nadigrati protivnika i na kraju slaviti pobedu. To je svakako lako reći, ali put do pobede je težak i mnogo toga neizvesnog se događa u toku 90 minuta, koliko traje fudbalska utakmica.\nA kada se slavi pobednik, zna se kome najčešće idu sve pohvale. To je igrač koji je svojim golom odlučio pobednika i njemu ide sva slava. Ipak, baš i nije lako zaduženje za igrača kome u opisu radnog mesta piše da mora da bude strelac. I zato su fudbaleri sa prefiksom „golgeter” najtraženiji i najskuplji na fudbalskom tržištu, jer ponuda igrača sa takvim osobinama je prilično oskudna.\nVlasotinčanin Milan Đokić u jesenjoj sezoni zablistao je punim sjajem u dresu srpskoligaša Moravac Oriona iz Mrštana na fudbalskim terenima srpskoligaškog „Istoka”. Na 13 utakmica na kojima je nastupao 11 puta primoravao je protivničkog golmana da vadi loptu iz sopstvene mreže. Broj postignutih pogodaka sigurno bi bio veći, ali zbog upale grla nije mogao da igra na četiri prvenstvena meča. I pored toga, najbolji je strelac na fudbalskom „Istoku”, u pet navrata proglašavan je igračem utakmice, i nalazi se u najbolje ocenjenom timu „Istoka”.\nPravi je fudbalski raritet da je od 11 postignutih golova, čak 9 puta bio strelac na gostovanjima, što kazuje da se radi o izuzetno brzom i spretnom napadaču, koji zna i ume da iskoristi i najmanju šansu i da je pretvori u pogodak.\nKao dečak pošao je stopama oca Gorana i brata Stefana na legendarnoj fudbalskoj „Rosulji” udaljenoj stotinak metara od porodičnog doma. Već na početku svoje fudbalske karijere, 2012. godine, u Pionirskoj ligi Fudbalskog saveza regiona istočne Srbije, noseći dres Vlasine, postao je najbolji strelac sa 55 postignutih pogotka čime je skrenuo pažnju lovaca na fudbalske talente. I tako se već naredne godine obreo na krajnjem severu Bačke, u Subotici, u redovima superligaša Spartaka.\nProveo sam u Subotici skoro četiri godine u redovima Spartaka, i to u kadetima i omladincima. Imali smo veoma dobru ekipu sastavljenu od talentovanih mladih igrača i postizali smo odlične rezultate u Kvalitetnoj ligi Srbije za mlađe kategorije. Inače, bio sam prvi strelac ekipe. Iz Subotice i njenog kluba nosim najlepše uspomene, ostavljene od strane svih iz kluba, rukovodstva, igrača i trenera sa kojima sam bio u trenažnom procesu, – kaže nam 21-godišnji Milan Đokić, koga smo zatekli na fudbalskoj „Rosulji” gde je odrađivao jedan lakši trening.\nPotpisali ste i ugovor sa Spartakom i bili ste u među kandidate za seniorski sastav ?\nTako je. Rukovodstvo kluba je procenilo da, u međuvremenu, treba da idem na pozajmicu u obližnju Bačku Topolu, u redove srpskoligaša Vojvodine, ekipe TSC, gde bih imao pravu priliku da igram. I ja sam tamo bio skoro dve godine, a ekipa TSC u drugoj godini mog nastupa ušla je u Prvu ligu Srbije. Klub je organizovan vrhunski i čelni ljudi kluba zaista očinski brinu o igračima. Ja sam srećan što sam u jednom periodu bio član prvoligaša iz Bačke Topole.\nPosle povratka u Spartak, usledilo je kraće zadržavanja u subotičkoj Bački, a onda povratak na jug Srbije u redove sršskoligaša Moravac Oriona ?\nImam neodoljivu želju da igram i zato sam povukao neke poteze sve u želji da sam stalno u takmičarskoj ekipi. I posle sporazumnog raskida ugovora sa superligašem Spartakom, poslednjih dana prošlogodišnjeg prelaznog roka obreo sam se u redovima Moravac Oriona. Znao sam gde dolazim i poznat mi je mentalitet ovdašnjih ljudi, a znao sam da je predsednik kluba Jovan Stanković izuzetno angažovan i predan u stvaranju pravih vrednosti ekipe i kluba.\nKako ste zadovoljni ovojesenjom sezonom ekipe i lično vas ?\nMislim da smo mogli i morali, kao ekipa, više da postignemo na takmičarskom planu. Isto mislim i za sebe, morao sam da imam još nekoliko upisanih pogodaka na mom kontu. Mislim da je ovaj igrački potencijal kadar da postigne i bolje rezultate u drugom delu fudbalske sezone.\nČujemo da imate više ponuda, i to od superligaša i iz inostranstva. Da li ima istine u tome ?\nBaš tako, imam pozive i ponude pojedinih klubova, ali sve to je sada u fazi mirovanja. Nikom se nisam obećao, nikom nisam dao reč da ću biti njihov član. Moje želje su isključivo, ovog trenutka, takmičarske, a to je da igram i budem standardni igrač ekipe i to u klubu koji ima, zaista, ozbiljne fudbalske pretenzije u svakom pogledu. Novac mi nije u prvom planu, već iskrena želja za napredovanje u klubu koga krase prave i istinske vrednosti fudbalskog kolektiva. A što se tiče stranog angažmana ne bih odbacio ni tu mogućnost – kaže nam Milan Đokić, najbolji strelac srpskoligaškog „Istoka”, koji je, pre dve godine noseći dres TSC , u prijateljskom meču omladinaca u Beogradu pet puta savladao golmana Crvene Zvezde.\nDa li će još jedan mladi čovek posegnuti za odlaskom iz zemlje, u ovom slučaju, 21-godišnji Vlasotinčanin Milan Đokić i pridružiti se tako velikom broj mladih i nadarenih koji sreću traže pod tuđim nebom, pokazaće vreme koje je pred nama.\nKAD SE RASPUCA MILAN\nKada je u formi teško se piše protivničkim odbranama, a pogotovo čuvarima mreže.\nJednim postignutim pogotkom nije zadovoljan i u svakom napadu ima želju da protivničkog vratara primora na kapitulaciju.\nU Gadžinom Hanu, u susretu sa ekipom Zaplanjca, tri puta sam savladao domaćeg golmana, a po dva puta u strelce sam se upisao protiv Jagodine Tabane u Jagodini, zatim u Pukovcu protiv istoimene ekipe, i u Lebanu protiv domaćeg Radana – upoznaje nas prvi strelac fudbalskog „Istoka”, Milan Đokić, strah i trepet za odbrane domaćih ekipa.


Američka ambasada se oglasila nakon Schmidtove odluke: Najavljuju još jaču borbu protiv onih koji ruše BiH\nU zaključku svoje objave naglasili su kako će međunarodna zajednica nastaviti sa zaštitom integriteta i funkcionalnosti naše zemlje.\nAmbasada SAD-a u BiH oglasila se na svom zvaničnom Twitter nalogu nakon nametanja odluke o finansiranju Općih izbora, koju je danas donio visoki predstavnik Christian Schmidt.\nKažu kako je današnjom Schmidtovom odlukom zaštićena demokratija.\n– Pozdravljamo današnju odluku visokog predstavnika Schmidta da zaštiti demokratiju BiH tako što će CIK-u obezbijediti puni iznos sredstava koja su potrebna za organizaciju općih izbora 2. oktobra, rečeno je iz ambasade SAD-a u BiH.\nIz američke ambasade, također, navode kako podržavaju Schmidtovu odluku na osnovu koje u budućnosti nećemo imati problema sa finansiranjem izbora.\n– Također pozdravljamo amandmane visokog predstavnika na Zakon o finansiranju institucija BiH i Izborni zakon BiH, koji će pomoći da se osigura da sredstva za izbore u ovoj zemlji u budućnosti više ne mogu biti taoci nedobronamjernih političkih aktera, istakli su.\n– Žalosno je da su neodgovorni lideri odlučili da ne poštuju osnovna prava građana BiH u ovoj demokratiji koristeći izbore kao političko cjenkanje. Periodični, slobodni i pošteni izbori su garancija Dejtona i osnovno pravo sadržano u Ustavu BiH.\nMeđunarodna zajednica će nastaviti koristiti alate koji su joj na raspolaganju kako bi zaštitila integritet i funkcionalnost i Dejtonskih i BiH institucija. Politički lideri koji prijete i jednom i drugom moraju biti pozvani na odgovornost, zaključuju oni.\nWe also welcome the High Representative’s amendments to the Law on Financing of BiH Institutions and the BiH Election Law, which will help ensure funding for this country’s elections can no longer be held hostage by ill-intentioned political actors in the future.


Manjinske zajednice najviše osećaju rasizam\nBeta 21. marta 2016. 17:55\nRasizam u Srbiji postoji, a to na sebi svakodnevno osećaju najviše pripadnici manjinskih zajednica, rečeno je danas na skupu više nevladinih organizacija povodom Svetskog dana protiv rasne diskriminacije 21. marta.\nKoordinatorka organizacije „Ženski prostor“ Vera Kurtić rekla je da su najviše predrasudama i diskriminaciji izložene manjinske zajednice Roma, Albanaca i Bošnjaka, a u poslednje vreme i izbeglice sa ratnih područja, Sirije, Avganistana i drugih zemalja.\nOna je agenciji Beta rekla da ove zajednice najviše osećaju ksenofobiju, jer se narod „plaši svega što je nepoznato, drugačije i novo“.\nPrema njenim rečima, sistem je taj koji mora da pomogne stvaranje društva socijalne pravde, u kome će svi biti jednaki i imati ista prava.\nOna je rekla da nevladine organizacije koje se bave tom problematikom, bez institucionalne pomoći ne mogu mnogo toga da učine, jer usvojeni zakoni i strategije ne vrede ništa ako se ne primenjuju.\n„Konkretno, što se tiče romske zajednice mi imamo dobre mere za obrazovanje, afirmativne mere za upis u srednje škole i fakultete i stipendije, ali ljudi kada hoće da nadju posao, to ne mogu zbog rasne diskriminacije“, rekla je Kurtić.\nPripadnici te nacionalne manjine, pre svega Romkinje, najčešće se suočavaju sa predrasudama da su lenje, da se ne trude, da su same krive za položaj u kome se nalaze, dodala je ona.\nMirko Medenica iz organizacije Žene u crnom kazao je da je performans „Hoćemo otvorene granice – nećemo tvrdjavu Evrope“, ujedno i protest protiv svega što se mesecima unazad dešava Evropi kada se radi o izbeglicama i migrantima sa Bliskog istoka.\nPrema njegovim rečima, izbeglice i migranti nisu dobro dočekani ni u Evropi ni u Srbiji, a iza lažne slike humanosti, koju pokazuju i srpski političari, kriju se policijska brutalnost i korupcija, koje nisu vidljive za medije i javnost.\n„Ovde smo da ukažemo i da su narativi fašizma, ksenofobije i homofobije postali nešto normalno, i u svakodnevnom govoru. Želimo da ukažemo na nenormalnost stanja“, rekao je Medenica.\nČlanovi organizacije, tokom performansa, nosili su transparente na kojima je pisalo „Stop progonu ljudi sa Bliskog istoka“, „Zaustaviti rat ne ljude“, „Hoćemo otvorene granice“, „Zatvorene granice – širom otvorena vrata za krijumčarenje ljudi“, i slično.\nČlanice Romske ženske organizacije i Ženskog prostora izvele su performans „Hoću da imam izbor“, ispred nekadašnjeg Ruskog cara u Knez Mihajlovoj ulici, kojim su pokazale sve probleme koje muče romsku zajednicu.\nMedjunarodni dan borbe protiv rasne diskriminacije ustanovljen je u znak sećanja na 21. mart 1960. kada je u Južnoafričkoj Republici ubijeno 69 ljudi koji su mirno demonstrirali protiv aparthejda.\nGeneralna skupština UN je 21. mart za Medjunarodni dan borbe protiv rasizma proglasila 1966. godine.


RUSI OTKRILI: Ako Amerika napadne, OVO ĆE BITI ODGOVOR IRANA | Skandalozno\nRUSI OTKRILI: Ako Amerika napadne, OVO ĆE BITI ODGOVOR IRANA\nIran je objavio da će u narednih deset dana premašiti limit zaliha nisko obogaćenog urana koji je dogovoren Iranskim nuklearnim sporazumom i to za 300 kilograma. Vašington je to nazvao „nuklearnom ucenom“, dok je Moskva saopštila da razume motive Teherana.\nTaj korak će verovatno dodatno pojačati tenzije na relaciji Teheran-Vašington. Američki i iranski odnosi su se pogoršali nakon optužbi administracije američkog predsednika Donalda Trampa da je Teheran prošlog četvrtka izveo napade na dva naftna tankera u Omanskom zalivu, važnoj ruti za prevoz nafte. Iran je odbacio optužbe da je umešan u napad i objavio je da će do 27. juna premašiti limit zaliha nisko obogaćenog urana, koji se koristi za proizvodnju reaktorskog goriva, ali i nuklearnog oružja.\nIranci će nastaviti da razvijaju nuklearno oružje\nRuski ekspert Oleg Glazunov smatra da je Iran dugo trpeo ispade SAD, te ističe da se sa Iranom ne može razgovarati sa pozicije sile.\n„Iran je imperijalna nacija i oni to shvataju, a razgovarati sa Iranom sa pozicije sile i još uz pretnje — potpuno je beskorisno. Iranci su dugo tolerisali američke ispade, ali optužba za napad na tankere bila je poslednja kap. Teheran je shvatio da je beskorisno pregovarati sa SAD i da je jedina garancija da Iran neće biti napadnut, kao što su bili napadnuti Irak, Sirija ili Libija, stvaranje nuklearnog oružja. To je odbrana Irana od napada SAD, Izraela i drugih američkih saveznika, kao što je Saudijska Arabija. Iranci su sami na Bliskom istoku. Oni su Persijanci, pri tom šiiti, okruženi Arapima. Moraju se nekako braniti“, objašnjava Glazunov.\nZbog toga, uveren je ekspert, Iranci će nastaviti da razvijaju nuklearno oružje.\nBUM: Evo kako izgleda kada tenk udari u automobil – VIDEO\n„Najverovatnije, a prilično sam i siguran da su ga već i razvili, ostaje samo da se ono sklopi. Iranci imaju veoma dobre naučnike, dobru naučnu i tehničku bazu. Amerikanci su preteći Iranu i pritiskajući ga sankcijama dobili ono što su tražili, a to je odluka Irana da ide svojim putem, ne obraćajući pažnju ni na SAD, niti na Evropsku uniju.“\nGlazunov naglašava da je za sve kriva nepromišljena američka politika na Bliskom istoku.\n„Iran je mačka koja sama hoda. Oni se rukovode samo svojim interesima. Stoga je nuklearni sporazum zaključen sa Obamom bio samo predah. Umnogome, aktuelni događaji su posledica nepromišljene američke politike na Bliskom istoku. Ponašaju se kao slon u staklarskoj radnji, svađaju se sa svim svojim saveznicima i pogoršavaju situaciju. Ne samo Iran, već i Turska, i Saudijska Arabija postepeno se udaljavaju od SAD, shvatajući da njihova politika vodi ka destabilizaciji regiona. Imam utisak da je Tramp za savetnike na Bliskom istoku birao samouke ljude, koji su izučavali region na filmovima o Indijani Džonsu“, ocenio je Glazunov.\nIranci uzimaju u obzir iskustvo Severne Koreje\nTeheran je još prošlog meseca upozorio da će smanjiti ispunjavanje nuklearnog dogovora postignutog sa svetskim silama 2015. godine u znak protesta zbog odluke SAD da se jednostrano povuku iz sporazuma i ponovo nametnu sankcije Iranu.\nRanije su iranske vlasti govorile i o tome da razmatraju mogućnost povlačenja iz Dogovora o neširenju nuklearnog oružja. Kako su navele, vlasti u zemlji istražuju opcije za dalje delovanje, a povlačenje iz tog dogovora je jedna od njih.\nTenzije između Vašingtona i Teherana zabrinjavaju evropske lidere, jer postoji rizik od slučajnog izbijanja sukoba u Zalivu. Evropljani žele da sačuvaju Iranski nuklearni sporazum, jer „ne žele da vide Iran sa nuklearnim oružjem“, ali podsećaju da su do sada Iranci poštovali svoje obaveze prema sporazumu.\nEvropa smatra da je taj sporazum potreban za evropsku i svetsku bezbednost, a zabrinjavaju ih i američka vojna kretanja na Bliskom istoku. Međutim, Evropljanima istovremeno nisu po volji ni pretnje iranskog predsednika Hasana Rohanija, koji im je prošlog meseca dao 60 dana da nađu neko rešenje za izlaz iz iranske bankarske i naftne izolacije izazvane američkim sankcijama ili će u suprotnom obustaviti svoja ograničenja u obogaćivanju urana.\n„Mislim da će SAD imati dovoljno razuma da ne započnu rat, jer se taj rat ne bi završio u korist SAD. Iran nije Irak, situacija je potpuno drugačija. Mislim da će Izrael, naravno, uložiti napore da ’obuzda‘ nuklearni potencijal Irana, ali to će biti ciljani napadi na nuklearne objekte. S obzirom da Iran podržavaju i Kina i Rusija i oni imaju moderno oružje i finansijske mogućnosti, ne mislim da će doći do velikog rata. U Iranu će se voditi ’Hladni rat‘“, odnosno biće pokušaja da se potkopa Iran iznutra, kao što je Sovjetski Savez bio potkopan“, smatra Glazunov.\nIrina Fjodorovna, viša naučna saradnica u Centru za izučavanje Bliskog i Srednjeg istoka, smatra da planovi o stvaranju ako ne nuklearne bombe, onda moćnog nuklearnog uređaja postoje u Iranu, jer Iranci uzimaju u obzir iskustvo Severne Koreje, koja je svojim nuklearnim programima sprečila vojni sukob i na neki način naterala američko rukovodstvo da pregovara sa njom.\n„Mnogi pretpostavljaju da će u roku od godinu dana, ako Iran napusti zajednički sveobuhvatni plan delovanja u vezi s iranskim nuklearnim programom, on moći za određeno vreme da stvori eksplozivnu nuklearnu napravu. Međutim, u ovom trenutku ne mislim da se ulažu ozbiljni napori, jer Iran prati Međunarodna agencija za atomsku energiju i ako takve akcije budu primećene u Iranu, onda će međunarodna zajednica zauzeti oštriju i negativnu poziciju prema Iranu, jer niko nije zainteresovan za širenje nuklearnog oružja“, smatra Fjodorovna.\nKremlj je saopštio da Rusija polazi od izjava Međunarodne agencije za atomsku energiju, da Iran ispunjava sve obaveze iz nuklearnog programa i da je to zemlja koja prolazi kroz najveće provere od strane IAEA.\nBudite prvi sa komentarom na članku "RUSI OTKRILI: Ako Amerika napadne, OVO ĆE BITI ODGOVOR IRANA"


Wannabe TV intervju: Rudolf van Vin - WANNABE MAGAZINE\nWannabe TV intervju: Rudolf van Vin\nU okviru velike balkanske turneje, popularni kuvar, Rudolf van Vin posetio je Srbiju.\nOvo je treći put da Rudolf dolazi u našu zemlju, a pored Beograda, ovaj put je pod pokroviteljstvom ambasade Kraljevine Holandije svoju zemlju predstavio i u Novom Sadu na 81. međunarodnom poljoprivrednom sajmu.\nMeđutim, obzirom na tragedeiju u vidu poplava, koja je u tom trenutku zadesila našu zemlju, Rudolf je promenio koncept svog događaja u Beogradu i prpremio večeru za majke sa evekuisanom decom, u želji da bar na neki način pomogne u nesreći koja ih je zadesila. Zahvalili smo se Rudolfu na ovom humanom gestu, a on nam je obrazložio kako nije bilo smisla da priprema hranu koja je namenjena slavlju u ovom trenutku.\nSa zvezdom kanala “24kitchen” razgovarali smo i o tome na koji način dolazi do inspiracije, a otkrio nam je i koji je to novi vid druženja uz kuvanje, da li mu je nekada zagoreo ručak, kao i koja mu je to omiljena srpska hrana, a najviše nas je oduševio otkrivši nam da bi se na njegovim spisku top 15 namirnica za poneti, u slučaju da se desi smak sveta, svakako našao kajmak i ajvar.\nPogledajte kako je prošlo naše druženje sa fantastičnim Rudolfom van Vinom.\nintervjuintervju Rudolf van VinRudolf van VinWannabe TvWannabe TV intervjuWannabe TV intervju: Rudolf van Vin


BORCI PORUČILI IZ TREBINJA - Novac za zapošljavanje boračkih kategorija usmjeriti u privredu | Trebinje Live\nBORCI PORUČILI IZ TREBINJA - Novac za zapošljavanje boračkih kategorija usmjeriti u privredu\nBoračka organizacija Republike Srpske /BORS/ smatra da bi oko 15 miliona KM, koji su prema Akcionom planu Vlade Srpske planirani za zapošljavanje boračkih kategorija, trebalo usmjeriti za subvencionisanje zapošljavanja u privredu da bi ove kategorije stanovništva dobile trajna zaposlenja, rekao je u Trebinju predsjednik BORS-a Milomir Savčić.\nNakon današnjeg sastanka sa predstavnicima trebinjskog, bilećkog i ljubinjskog odbora BORS-a, te lokalnih vlasti i privrednika sa ovog područja, Savčić je istakao da su sredstvima koja se daju za samozapošljavanje ili se daju poslodavcima u manjem iznosu kratkoročna, odnosno ljudi se nakon izvjesnog vremena ponovo vraćaju na biroe za zapošljavanje.\n"Cilj Boračke organizacije je da uradi akcioni plan zapošljavanja i da ga uputi Vladi Republike Srpske na usvajanje sa konkretnim prijedlozima. Jedan od njih bi bio da sredstva od oko 8.000 KM za samozapošljavanje usmjerimo u određena preduzeća uz obavezu da jedan broj radnika bude zaposlen za stalno", rekao je Savčić novinarima nakon sastanka.\nOn je napomenuo da se problem nezaposlenosti boraca mora rješavati na tri nivoa - lokalnih, republičkih vlasti i privrede, te da je na sastanku zaključeno da postoji potreba za izradom socijalne karte nezaposlenih boraca, da bi prioritet pri zapošljavanju imali oni u čijim porodicama niko ne radi.\n"Svi smo se saglasili da politiku treba izbaciti iz ove problematike, odnosno da smo protiv takozvanog izbornog zapošljavanja - a u svrhu dobijanja glasova. Briga o borcima treba da bude stalni i prioritetni zadatak, čime ćemo pokazati i društvenu odgovornost prema ovim kategorijama", rekao je Savčić.\nPredsjednik Regionalnog odbora BORS-a u Hercegovini Svetozar Aćimović rekao je da je u Trebinju od ukupno 6.000 kategorisanih boraca njih više od 450 na birou za zapošljavanje, od čega je 186 iz porodica u kojima niko ne radi.\nAćimović je ponovio da Boračka organizacija neće dozvoliti da se na njoj grade politički poeni.\n"Ono što želimo jeste da se obezbijedi posao našim saborcima, ratnim vojnim invalidima i porodicama poginulih boraca", rekao je Aćimović.\nPredsjednik BORS-a Milomir Savčić održaće danas i u Gacku sastanak sa predstavnicima boračkih organizacija, opštinskih uprava i privrednika sjevera Hercegovine.


Vesti online / Srpski informativni portal / DW: Ultimatum opozicije - mač sa dve oštrice\n"Zahtevamo momentalne ostavke predsednika Srbije Aleksandra Vučića, predsednice Vlade Ane Brnabić i predsednice Narodne skupštine Maje Gojković. Tražimo izbore na svim nivoima koji će se održati nakon šest do devet meseci u kojima bi mediji bili slobodni i ispunjeni ostali zajednički zahtevi opozicije za fer i poštene izbore", stoji između ostalog u tom proglasu.\n- Vidim ovo kao jedan iznuđeni potez nakon serije građanskih protesta. Prosto su na neki način morali da radikalizuju svoje zahteve nakon višemesečnih protesta- ističe Popović i dodaje:\n- S druge strane je delimično i rizičan potez, jer postavlja dosta visoke zahteve i podiže očekivanja. Mislim da niko ne očekuje da je realno da čelnici režima podnesu ostavke za mesec dana - ocenjuje Popović.\nReakcija vlasti je bar za sada uzdržana i čini se da je njihova taktika da se čitav taj proglas i\n* Četrnaesti protest "1 od 5 miliona": Građani okružili RTS (FOTO, VIDEO)\n* Protest zbog seče drveća na Kalemegdanu, zasađeno novo drvo\n* Policijski sindikat se pridružuje protestima "1 od 5 miliona"\nzahtevi opozicije što duže medijski i politički ignorišu. Politički analitičar Dragomir Anđelković smatra da vlast svakako nema nameru da ispuni opozicione zahteve i da vrh vlasti podnese ostavke.\n- Na taj način bi sebi pucali u oba kolena i ušli hendikepirani u izbornu trku kao neko ko je priznao da nešto nije u redu. S druge strane, priznali bi da dosadašnji izbori nisu bili regularni ako bi prihvatili takav zahtev da se sada održe demokratski i pošteni izbori - napominje Anđelković za DW.\nReakcija vlasti će, kao i do sada, biti radvnodušno ignorisanje tih zahteva, a ako taj pritisak postane u nekom trenutku veliki, probaće da to razvodne nekim drugim temama, primećuje Dragan Popović. "Probaće najpre to da ignorišu, a ako to ne bude moglo, pokušaće na druge načine da te zahteve učine ili nevidljivim ili nerelevantnim".\nReč je, naime, o samo jednoj opozicionoj grupaciji, koja višemesečene proteste protiv vlasti nije uspela da kapitalizuje kroz poboljšanje svog rejtinga. Stoga i Dragomir Anđelković kaže "kako oni nemaju tu snagu, ali da su toga i sami svesni. Nije im, dakle, cilj ultimatum kao takav već da se nametnu kao najsnažniji opozicioni element i istisnu neke druge opozicione igrače. Tako bi se za neku narednu borbu sa vlastima pozicionirali kao jedina opoziciona snaga koja može da ispuni zahteve jedno dela opozicionog biračkog tela".\n- Daleko su oni od toga da mogu iza sebe da stave svu energiju građanskih protesta, i da izvrše toliki pritisak i ugroze vlast Aleksandra Vučića - procenjuje direktor Centra za praktičnu politiku.\nProtest, šetnja, razilaženje - šta dalje?\n- Ako građani očekuju previše, bojim se da će biti razočarani i da može doći do nekog gubitka energije. Ali, ako se postave realna očekivanja da je ovo samo jedan korak ka rušenju režima, onda to može imati solidan efekat - navodi Popović.\n- Imali smo, kao što rekoh, takve slučajeve i jednostavno će se nakon toga promovisati neka druga priča, i nastavi se neka vrsta nove igre. U politici je to tako, ukoliko se to okupljanje završi na taj način, verovatno će se naći neki novi trenutak i ponovo pozvati na okupljanje građana - smatra Anđelković.\nNa to pitanje u srpskoj politici ne bi mogli da odgovore ni najbolji stratezi, ističe Dragan Popović, i zato "mislim da se taj protest ne sme najavljivati kao neki Dan D, ili novi 5. oktobar. To bi trebalo da bude jedna jasna poruka vlastima, ali bez nerealnih očekivanja", skreće pažnju Popović.\n- Mnogo više će sve zavisti od poteza vlasti, koliko god to paradoksalno zvučalo, ali mislim da se ljudi kako god bilo neće tako lako skloniti sa ulica - ocenjuje Dragan Popović.\n- Vlast će s druge strane pojačati svoju kampanju širom Srbije. Imaćemo, dakle, tu političku borbu na dva koloseka i nadam se da to neće izazvati neke veće tenzije u društvu osim nekih pojačanih verbalnih sukoba - očekuje Anđelković.


UIKS: Od 1. do 18. decembra potvrđena infekcija koronavirusom kod 58 osoba – Portal Danilovgrad\nUIKS: Od 1.…\nUIKS: Od 1. do 18. decembra potvrđena infekcija koronavirusom kod 58 osoba\nInstitut za javno zdravlje, od samog početka epidemije koronavirusa u Crnoj Gori, pojačano prati epidemiološku situaciju u svim ustanovama kolektivnog smještaja, uključujući i UIKS.\nOd avgusta mjeseca, IJZCG je u CZKPZB registrovao pojavu sporadičnih slučajeva obolijevanja od COVID-19 među osuđenim licima koja su smještena u UIKS-u.\n„Trenutno povećanje broja oboljelih i grupisanje slučajeva registruje se od 1. decembra. Od tada je, zaključno sa 18. decembrom, testirano 98 osuđenih lica. Od tog broja, laboratorijski je potvrđena infekcija novim koronavirusom kod 58 osoba“, saopšteno je iz IJZ.\nU skladu sa usvojenim protokolom za postupanje sa oboljelima i njihovim kontaktima, u kojem je posebna pažnja posvećena ustanovama kolektivnog smještaja, svakodnevno se sprovode uzorkovanja i laboratorijska testiranja oboljelih, njihovih kontakata, ali i svih drugih članova kolektiva koji prijave pojavu simptoma.\n„Institutu za javno zdravlje je 18. decembra dostavljena zvanična informacija da je u UIKS-u trenutno 17 zaposlenih pozitivno na koronavirus, dok je još 9 službenika u samoizolaciji zbog kontakta koji su označeni kao rizični sa labortorijski potvrđenim slučajevima infekcije. Broj aktivnih slučajeva infekcije se svakodnevno mijenja u zavisnosti od dinamike registrovanja novih i oporavka postojećih inficiranih osoba“, dodaje se u saopštenju.\nTim epidemiologa Instituta za javno zdravlje je u svakodnevnoj komunikaciji sa upravom i medicinskim osobljem UIKS-a, u sklopu kontinuiranog epidemiološkog nadzora i testiranja na COVID-19, a sve sa ciljem suzbijanja trenutnog i budućeg obolijevanja. Takođe, napominjemo da zdravstvena služba UIKS-a kontaktira sa Institutom za javno zdravlje uvijek kada se donese odluka da je potrebna određena intervencija iz domena naše nadležnosti.


Ruski milijarderi i preduzetnici idu u Ujedinjene Arapske Emirate | Info | Svijet\n28. June, 07:58\nRUSI OTKRILI KAKO DA ZAOBIĐU SANKCIJE: Dovoljno je da urade samo jednu stvar i neće im moći ništa! 0 Podijeli Podijeli na facebook Podijeli na twitter Podijeli na viber Pošalji na mail\n05.05.2022. / 14:59\nAutor Gordana Bojanić Izvor mondo.rs 05.05.2022. / 14:59\nRuski milijarderi i preduzetnici pristižu u Ujedinjene Arapske Emirate (UAE) u neviđenom broju kako bi ih tako mimoišle sankcije koje su uvedene Moskvi.\nIzvor: YouTube/Printscreen/Joy of traveler/M Travel Vlog/CNN/MONDO/Lana Stošić/Miloš Krstić\nDubai je postao raj za bogate Ruse koji beže od sankcija zemalja okupljenih oko EU zbog rata u Ukrajini. Kupovina nekretnina u Dubaiju od strane Rusa porasla je za 67 odsto u prva tri meseca 2022. godine, navodi se u izveštaju. Ujedinjeni Arapski Emirati nisu uveli sankcije Rusiji niti kritikovali njenu invaziju na Ukrajinu, a izdaju i vize Rusima. Procenjuje se da je stotine hiljada ljudi napustilo Rusiju u poslednja dva meseca - iako tačni podaci nisu dostupni.\nJedan ruski ekonomista rekao je da je čak 200.000 Rusa otišlo u prvih deset dana nakon početka rata. Firma "Virtuzone", koja pomaže kompanijama da otvore operacije u Dubaiju, zabeležio je ogroman porast ruskih klijenata.\n"Primamo pet puta više upita od Rusa od početka rata. Oni su zabrinuti zbog ekonomskog sloma koji dolazi. Zato se sele ovamo kako bi osigurali svoje bogatstvo", rekao je izvršni direktor Džordž Hojeige.\nPriliv ruskih državljana povećao je potražnju za luksuznim vilama i stanovima širom grada. Agenti za nekretnine izveštavaju o porastu cena nekretnina, jer Rusi koji stižu u Dubai traže da kupe kuće.\nAgencija za nekretnine, "Modern Living", rekla je za BBC da je angažovala mnogo agenata koji govore ruski kako bi zadovoljili rastuću potražnju. Izvršni direktor Tijago Kaldas rekao je da primaju brojne pozive od ruskih državljana koji žele da se odmah presele u Dubai.\n"Rusi koji dolaze ne kupuju samo radi ulaganja, oni gledaju na Dubai kao na drugi dom", rekao je on.\nMnoge multinacionalne kompanije i ruski start-apovi takođe premeštaju svoje zaposlene u UAE. Fuad Fatulev je suosnivač "VeVai" kompanije za tehnologiju blokčejn koja je imala kancelarije u Rusiji i Ukrajini. Nakon što je izbio rat, on i njegovi partneri premestili su stotine zaposlenih u Dubai.\n"Rat je imao ogroman uticaj na naše poslovanje. Nismo mogli da nastavimo jer smo morali da preselimo stotine ljudi van Ukrajine i Rusije", kaže Fuad, koji je ruski državljanin.\nOn dodaje da su odlučili da svoje zaposlene prebace u UAE jer nudi sigurno ekonomsko i političko okruženje za poslovanje. Prema njegovim rečima ruska preduzeća se iseljavaju jer im je bilo neverovatno teško da rade zbog sankcija. Izazov je bio još akutniji za kompanije koje se bave međunarodnim klijentima i brendovima, pošto je većina zapadnih firmi prekinula veze sa preduzećima sa sedištem u Rusiji, rekao je on.\n"Dešava se definitivno odliv mozgova. Mnogo ljudi odlazi jer trenutno postoje mnoga ograničenja u poslovanju", kaže Fatuli.\nCene nekretnina rastu\nNakon sankcija zbog rata u Ukrajini, Ruskoj centralnoj banci zabranjeno je da koristi milijarde deviznih rezervi koje se drže u inostranstvu u stranim bankama. Neke ruske banke su uklonjene iz sistema finansijskih poruka Svift. Da bi zaštitila svoje rezerve, ruska vlada je uvela kapitalna ograničenja i zabranila građanima da napuste zemlju sa više od 10.000 dolara u stranoj valuti.\nPošto je teško preneti gotovinu, mnogi ruski kupci plaćaju u kriptovalutama. Neki od kupaca imaju posrednika koji će preuzeti uplatu u kriptovalutama, a zatim proslediti gotovinu prodavcu u ime kupca.\nDubai pod lupom\nDržave Persijskog Zaliva, uključujući UAE i Saudijsku Arabiju, odbile su pozive zapadnih vlada da uvedu sankcije Rusiji. UAE su bile jedna od samo tri zemlje, zajedno sa Kinom i Indijom, koje su bile uzdržane na glasanju Saveta bezbednosti Ujedinjenih nacija u februaru da osudi rusku invaziju na Ukrajinu. Takođe je bila uzdržana na glasanju Generalne skupštine 7. aprila o suspenziji Rusije iz Saveta UN za ljudska prava.\nPorast ruskih investicija dolazi samo nekoliko meseci nakon što je UAE stavljen na "sivu listu" od strane Operativne grupe za finansijsku akciju (FAFT), globalnog nadzornika finansijskog kriminala.\nTo znači da se zemlja suočava sa pojačanim nadzorom svojih napora u borbi protiv pranja novca i finansiranja terorizma. Vlada UAE je tvrdila da je preduzela značajne mere za regulisanje ulaznih investicija i navela je da ostaje posvećena bliskoj saradnji sa FAFT-om u oblastima za poboljšanje.\nRusija sankcije milioneri


Čović: Nema ponude za Kalinića\nBeta\t 27. jula 2015. 18:40\nPredsednik Crvene zvezde Nebojša Čović demantovao je danas navode pojedinih medija da košarkaš crveno-belih Nikola Kalinić prelazi u Fenerbahče.\n“Te informacije su potpuno netačne, a takav način izveštavanja i obaveštavanja javnosti je krajnje neprofesionalan i neodgovoran i nanosi štetu Crvenoj zvezdi. Još jednom ću ponoviti da nikakvu zvaničnu ponudu za transfer Nikole Kalinića nismo dobili, a ako je ikada budemo dobili, o tome ćemo obavestiti javnost, jer nemamo razlog da bilo šta krijemo”, rekao je Čović za sajt kluba.\nOn je ocenio da se puštanjem netačnih informacija u javnost uznemirava Kalinić.\n“Na ovaj način se bespotrebno uznemirava i Nikola Kalinić koji se nalazi na pripremama reprezentacije, jer je reč o potpunim dezinformacijama. Bilo bi dobro da se već jednom prestane sa objavljivanjem neistina”, rekao je Čović.\nDvoipočasovni prekid saobraćaja na pruzi kod Tošinog bunara zbog…\nI sam Nikola Kalinić je na svom tviter profilu napisao da nije došlo do transfera.\n“Vidim opet mi čestitaju ljudi… Opet sam prešao negde, a da ni ne znam… Zanimljivo…”, napisao je Kalinić.\nOn je prosečno na 24 utakmice u Evroligi beležio 9,2 poena i 3,9 skokova.\nMiki pre 2 godine\nNovinari pojedinih medija se utrkuju da napišu neku lošu vest o CZ. Ponašaju se kao navijači bez trunke profesionalizma. O tome je pre neki dan govorio i Božović. Međutim, u našoj zemlji ne postoje konsekvence za neistine, nažalost!


“Đurologija” ponovo u Sarajevu i Mostaru – Filmonizirani\nPočetna/Vijesti/“Đurologija” ponovo u Sarajevu i Mostaru\nKultna predstava Branka Đurića Đure “Đurologija” ponovo gostuje u Bosni i Hercegovini s dvije ekskluzivne izvedbe – 28. januara u Sarajevu, u Bosanskom kulturnom centru i 1. februara u Mostaru, u Hrvatskom domu Herceg Stjepan Kosača.\nOva predstava u regionu nastavlja obarati rekorde gledanosti, a iako je “Đurologiju” u godinu dana pogledalo više od 80.000 ljudi, zanimanje za Đurin jedinstven i originalan humor ne prestaje.\nSa svojim prepoznatljivim bosanskim šarmom i dugogodišnjim glumačkim iskustvom koje se posebno ogleda u njegovim kultnim projektima “Top lista nadrealista” i “Audicija”, Branko Đurić Đuro kroz “Đurologiju” doista pruža ono najbolje od sebe. Svojevrsni (anti)stand up show “Đurologija”, kako ga i sam Đuro voli nazivati, u stvari je zbirka njegovih intimnih razmišljanja i pogleda na život koje prepričava na iskren i urnebesan način, držeći publiku u 90-minutnom oduševljenju i gotovo neprekidnom smijehu. Harizmatični sarajevski glumac s holivudskom i svjetskom karijerom, reditelj i rock muzičar, Branko Đurić Đuro je sa svojom “Đurologijom” u Ljubljani već rasprodao četiri Cankarjeva doma i upravo puni peti; u Zagrebu je više je puta rasprodao malu dvoranu KD Lisinski, ali isto tako i veliku dvoranu KD Lisinski, te također i Tvornicu kulture.\nU Beogradu je već deset puta rasprodao dvoranu Doma sindikata, a također je isto toliko puta u potpunosti rasprodao Bosanski kulturni centar u Sarajevu, ali ni to nije sve. “Đurologija” je u sarajevskoj dvorani Skenderija oborila sve rekorde dvorane koju je je zbog Đurinog stand upa do posljednjeg mjesta ispunilo čak 5.000 ljudi, što je i dodatna potvrda da je ova originalna predstava uistinu prerasla u svojevrsni regionalni fenomen. Uz sve rasprodane dvorane u regiji, valja svakako naglasiti i nekoliko uspješnih i rasprodanih turneja u SAD-u, Kanadi, Austriji, Holandiji, Švicarskoj i brojnim evropskim državama gdje se također za svaku izvedbu “Đurologije” redovno tražila ulaznica više.\nSvi koji do sada još nisu uspjeli pogledati ovu kultnu predstavu, a i “ponavljači” koji uvijek rado dođu ponovno uživati uz Đurine skečeve, harizmatični Sarajlija Branko Đurić Đuro poziva po novu dozu smijeha na predstojećoj turneji “Đurologije” u Sarajevu i Mostaru.\nTagoviBranko Đurić Đuro Đurologija


RTCG - Radio Televizija Crne Gore - Nacionalni javni servis :: Ekonomija :: Unaprijediti trgovinsku razmjenu Kolumbije i Crne Gore\n25. 02. 2021. 15:10 >> 15:12 0\nCrna Gora i Kolumbija, uprkos geografskoj udaljenosti, mogu i suštinski sarađivati, pogotovo unaprijediti trgovinsku razmjenu, ocijenili su predsjednik Privredne komore (PKCG), Vlastimir Golubović i novoizabrana kolumbijska ambasadorka u Podgorici, Karmens Haramiljo.\nGolubović je kazao da postoji sličnosti u sektorskim prioritetima ekonomskog razvoja dvije zemlje, uz ocjenu da se mogu, ne samo razmijeniti određena privredna iskustva i tehnologije, već i pronaći prostor za konkretizovanje ekonomske saradnje.\n“Kolumbija ima značajno mjesto u južnoameričkoj privredi, a imajući u vidu obilježja kolumbijskog tržišta i njen ukupni potencijal, saradnja je moguća i to u pomorskoj privredi, proizvodnji hrane i posebno u razmjeni roba po kojima su prepoznatljive Crna Gora i Kolumbija”, kazao je Golubović na sastanku.\nGolubović je, kako je saopšteno iz PKCG, predstavio i mogućnosti korišćenja kapaciteta Luke Bar, koja bi mogla postati tačka saradnje između dvije države, naročito za transport robe iz Kolumbije ka državama regiona i šire.\nHaramiljo je kazala da danas u Crnoj Gori nije samo zbog procedure predaje akreditivnih instrumenata, već da upozna zemlju u koju dolazi, i da iznađe mogućnosti za saradnju.\nOna je rekla da dvije zemlje, uprkos geografskoj udaljenosti, mogu i suštinski sarađivati.\n“Činjenica da je preko 100 investitora svoj kapital uložilo u Crnu Goru, te da su među njima i neki čije kompanije predstavljaju globalni ekonomski brend, jasno ukazuje da je vaša zemlja investiciona destinacija koja obećava, i da će vremenom postati sve važnija ekonomska adresa”, navela je Karamiljo.\nSagovornici su pozvali na jačanje poslovnih, turističkih i posebno veza u pogledu robne razmjene dvije države, kroz predlog da se što skorije organizuje video konferencija sa rukovodstvom Privredne komore Bogote.\nGolubović je posebno predstavio potencijal crnogorskih Plantaža koje mogu u najskorijem roku da ponude najbolja vina konzumentima iz Kolumbije, kao tržištu prepoznatom za plasman ovog proizvoda.\nSagovornici su ocijenili da kontakte među privrednicima treba pokrenuti odmah, kako bi se svi potencijali u navedenim oblastima, po prestanku pandemije, iskoristili na najbolji način.\nPKCG Crna Gora-Kolumbija\nHitno pronaći rješenje za plasman viškova sira\nUnaprijediti robnu razmjenu i povezivati kompanije\nPerović predsjednik Koordinacionog odbora za kvalitet


ŽIVKOVIĆ KONAČNO PRIZNAO: Ma budimo realni, proteste nije organizovala nekakva grupa slučajnih prolaznika, nego političke stranke! - Informer Ad\nLider Nove stranke Zoran Živković priznao je gostujući na televiziji N1 da proteste na ulicama Beograda i drugih gradova u Srbiji nije organizovao pokret "1 od 5 miliona", već opozicione političke stranke...\n- Budimo realni, od prvog protesta, taj protest nije organizovala nikakva imaginarna grupa slučajnih prolaznika, nego su to organizovale političke stranke. U smislu organizacije i zaštite učesnika i reda na protestima, tačno je da su to radili omladinici Narodne stranke. Do 13. marta, o tome ko će da govori i šta će biti tema, nije odlučivao nikakav pokret "1 od 5 miliona", nego naše konsultacije ponedeljkom u Starom gradu. Ne vidim ni jedan razlog da se mi stidimo toga - rekao je Živković.\nZoran Živković Nova stranka 1 od 5 miliona opozicija organizacija protesta\nNAJNOVIJI KORONA PODACI ZA SRBIJU! Još 1.244 nova slučaja zaraze! Preminula 41 osoba!\nNaravno, ne treba da se stidite, ali zašto od prvog dana lažete?\n@Branka Met - Pa neki LAŽU I DANAS, tipično za ovu ŽUTU OLOS-CIRKUS OPOZICIJU u kojoj prednjači Điki i Marinka!!!??? To je njihov stil i argumenti !!!!!????\nBranka,treba da se stide I treba da ih je sramota za sve što su uradili, I planirali da urade, sa ovom zemljom I sa nama.Sve zajedno LOPOVSKA BANDA I ološi.FUJ !!!!!!\nNaravno da nije bilo potrebe da nam to Živković kaže "u poverenju" - svako normalan i sa malo mozga je to znao od prvog dana. Meni je samo neshvatljivo da su takvu providnu prevaru prihvatili i podržavali neki "ugledni i poštovani intelektualci" bez trunke srama. Da sve bude još smešnije, ova balavica koja preti političkim strankama da moraju da bojkotuju se poziva na nekakav "ugovor sa narodom" !!! Kakav ugovor i sa kojim narodom? Ljudi moji, najbolji svetski cirkusi i klovnovi su tužni i žalosni za ove naše političke klovnove koji misle da se parama sve može kupiti.


NAJVEĆA ZASTAVA REPUBLIKE SRPSKE PONOVO STOJI: Srpska trobojka ponovo na Romaniji, ”Vukovi sa Drine” traže hapšenje vandala (FOTO) – Balkan Breaking News\nRazbijene glave i navučeni venecijaneri: Pljušte žalbe opozicije na izborima u Crnoj Gori (FOTO)\nNAJVEĆA ZASTAVA REPUBLIKE SRPSKE PONOVO STOJI: Srpska trobojka ponovo na Romaniji, ”Vukovi sa Drine” traže hapšenje vandala (FOTO)\nby stivko - 14/02/2018 14/02/2018 0\nNa Ravnoj Romaniji danas je na najveći jarbol ponovo podignuta zastava Republike Srpske, koju su nedavno srušili vandali.\nNekadašnji komandant specijalne jedinice “Vukovi sa Drine” u sastavu Vojske Republike Srpske Milan Jolović poručio je da nijedan vandal neće sprečiti to da se srpska trobojka vijori na ovoj planini, kao i da je na nadležnim organima da otkriju počinioce nedela i adekvatno ih kazne.\nJolović, koji je inicijator postavljanja zastave, rekao je novinarima da su dobili veliku podršku naroda ovog kraja da obnove zastavu i da je čuvaju.\nPredsednik Udruženja ratnih veterana specijalne brigade “Garda panteri” Petar Cvjetinović iz Bijeljine poslao je sa Ravne Romanije poruku da će pripadnici elitnih jedinica čuvati srpsku trobojku i da neće više nikada dozvoliti da se sruši.\n– Mi ćemo, kao i uvek, biti složni kada su u pitanju ovakve akcije i sarađivaćemo ubuduće još više kao koordinacija elitnih jedinica na pitanjima važnim za Republiku Srpsku – naveo je Cvjetinović.\nCvjetinović je poručio srpskim političarima da treba da se slože i rade u interesu Republike Srpske.\nPonovnom podizanju zastave Republike Srpske na najveći jarbol prisustvovali su danas predstavnici specijalnih elitnih jedinica Vojske Republike Srpske iz proteklog odbrambeno-otadžbinskog rata “Pantera” iz Bijeljine, “Vukova sa Drine” iz Zvornika, “Mandinih lavova” iz Ugljevika, “Peša” iz Brčkog i ostalih specijalnih jedinica Vojske Srpske, te meštani Ravne Romanije.\nZastava Republike Srpske na najvećem jarbolu, podignuta 19. maja 2017. godine uz magistalni put Sarajevo-Zvornik na Ravnoj Romaniji, srušena je u noći između subote i nedelje, 10. na 11. februar.\nMilan Jolović Legenda – inicijator postavljanja zastave Republike Srpske na Ravnoj Romaniji, koju su oborili za sada nepoznati huligani, poručio je tada da će zastavu ubrzo ponovo podići pripadnici specijalnih jedinica i veterani Vojske Republike Srpske.\n“Srpska trobojka ponovo će se zavijoriti na Ravnoj Romaniji, kao simbol jedinstva srpskog naroda. Uvjereni smo da zastavu više niko neće moći oštetiti, kao ovaj put, jer ako bude trebalo čuvaćemo je neprestano”, rekao je Jolović za Srnu.\nOn je naveo da je zastava Republike Srpske na Ravnoj Romaniji, postavljena na najveći jarbol, oborena najvjerovatnije iza ponoći između subote i nedjelje.\nJolović je istakao da inicijatori postavljanja ovog obilježja za sada nemaju razloga da sumnjaju u bilo koga, ali vjeruju da su zastavu oborili huligani.\n“Znamo da zastavu nije oborio vjetar, jer postoje tragovi. Vidljivi su odvrnuti šrafovi na glavnom postolju i iskrivljen je dio najvećeg jarbola u Srpskoj”, tvrdi Jolović.\nOn je rekao da su pripadnici Policijske stanice Sokolac u jutarnjim časovima izvršili uviđaj i da se očekuje zvanično saopštenje Policijske uprave Istočno Srajevo o ovom nemilom događaju.\nZastava na Ravnoj Romaniji podignuta je 19. maja 2017. godine povodom bratimljenja pripadnika specijalnih jedinica, veterana i demobilisanih boraca Vojske Republike Srpske.\nOni su tom prilikom pozvali srpski narod na jedinstvo u očuvanju Srpske i dobili punu podršku naroda romanijskog kraja, da se zastava na najvećem jarbolu u Srpskoj vijori uz magistralni put Sarajevo-Zvornik na lokalitetu Ravna Romanija.\nPročitajte još: INCIDENT U PRIŠTINI: Nekoliko trenutaka pre nego što je trebalo da zemeni albansku, ukradena velika šiptarska zastava (FOTO)\nPODPREDSEDNIK RS ODBRUSIO DODIKU! Salkić: ”Nisam na prodaju, radit ću i bez plaće” – SKANDAL ZBOG 2500 PUŠAKA!\nPREDSEDNIK SRBIJE O POSETI HRVATSKOJ: Najvažnije je ono što će uslediti…\n”ZA VUČIĆA NEMA PREPREKA” Evo šta je Dodik rekao o poseti predsednika Srbije Hrvatskoj…\nSKANDALOZAN SNIMAK – NEVIĐENI BLAM U LETONIJI: Junker ponovo mrtav pijan blamirao EU (VIDEO)\n24/12/2017 25/12/2017 0\nNEKADA JE OVO BILO U DOMENU NAUČNE FANTASTIKE: Naučnici pronašli metod kako da sanjate ono što želite… (VIDEO)\nAshton Carter imenovao generala Abizaida za savjetnika ministra obrane Ukrajine


Evroliga: Luka Dončić vodi Real do nove pobede! - Meridianbet Vesti\nKošarka Author:\tCentrala Bg - 19/10/2017\nNepunih pet meseci posle utakmice za treće mesto na prošlogodišnjem Fajnal Foru Evrolige, košarkaški sladokusci će imati priliku da uživaju u novom spektakklu koji će im priuštiti Real iz Madrida i moskovski CSKA.\nDrugo kolo nove sezone elitnog kontinentalnog takmičenja donosi sudar dva najuspešnija kluba u istoriji takmičenja koji su zajedno osvojili šesnaest titula prvaka Evrope! Ambicije su i ovoga puta nepromenjene, a uključuju plasman na završni turnir i naravno, trofeje na domaćoj sceni.\nPosle odlične partije na početku sezone u Istanbulu gde je lako savaladao domaći Efes, Real želi da u evropskoj premijeri u Madridu zabeleži i drugu pobedu. Kao inspiracija bi moglo da posluži i sećanje na prvi duel sa Armejcima odigran davne 1963. godine u prestonici Španije, kada su Beli pobedili u prvoj utakmici finala tadašnjeg Kupa šampiona!\nReal je na svom parketu bio bolji od Moskovljana i prošle sezone, a u prethodna četiri susreta, ostvario je tri pobede. Mladi Luka Dončić je nastavio sa fenomenalnim partijama kakve je prikazivao na nedavnom prvenstvu Evrope i nema dileme da će on biti prva ofanzivna i kreativna opcija u sastavu Pabla Lasa. Uz njegovu obilatu pomoć, (16 poena, 7 uhvaćenih lopti, 10 asistencija) Real se proteklog vikenda osvetio Valensiji za poraz u finalu ACB lige prošle sezone!\nCSKA u svakoj utakmici ide na pobedu, pa je sa takvom ideojom došao i u Madrid, ove sezone pojačanom dvojicom nekadašnjih košarkaša Belih – Serhiom Rodrigezom i Otelom Hanterom. Kao podrška sjajnom Špancu koji bi trebalo da zameni Miloša Teodosića, u Moskvu je došao i nekadašnji član Partizana Leo Vesterman.\nNa papiru Real ima prednost u reketu gde bi dominaciju trebalo da ostvare Gustavo Ajon, Ognjen Kuzmić i Entoni Rendolf, a li će domaći biti opasniji i spolja pošto se u sastav vraća Rudi Fernandez.\nMeridianbet je granicu poena postavio prilično visoko na 174,5, ali će u ovom duelu ekipe tražiti pobedu pre svega dobrom odbranom, pa je predlog za tip manje koševa.\nTags:''beli'', ACB, CSKA, Evroliga, kvote, Luka Dončić, Madrid, Meridianbet, Partizan, Real, titula


Počela sadnja stabala u parku u centru Niša\nU parku preko puta Gradske kuće zasađena su 73 nova stabla, a uskoro počinje i ugradnja sistema za navodnjavanje, kazala je Tatjana Radić, direktor Sektora „Zelenilo“ JKP „Mediana“.\n„Počeli smo sa stablima bora, ali neće biti posađen samo bor, jer ćemo posaditi 73 sadnice listopadnog drveća i četinara, a vodili smo računa da to budu sadnice koje su prikladne našim klimatskim uslovima i mogu da doprinesu lepšem izgledu parka. Pored sadnica uskoro počinju i radovi na uvođenju sistema za zalivanje, a na proleće sadimo nisko žbunje, cvetne površine i radimo travnjake“, objašnjava Radić.\nSadnja stabala u centru Niša, Foto. JKP Mediana Niš\nU narednom periodu na teritoriji Grada Niša posadiće se ukupno 2.000 drveća i ukrasnog šiblja i oko 8.000 travnjaka biće zasnovano.\nGradonačelnik Niša je najavio i sadnju drvoreda na niškim bulevarima.\nReč je programu ozelenjavanja Niša čija je ukupna vrednost 24 miliona dinara i realizuje se preko gradskih sekretarijata i Grada Niša.\nPrethodni tekstSahranjivanje na Vrežinskom groblju van svih zakonskih pravila\nSledeći tekstRestaurirana verzija „Balkanskog špijuna“ na specijalnoj projekciji u NKC-u